Bible Thianghlim - 1 TIMOTHY\nBibleThianghlim – 1 TIMOTHY\nA siartu: Timothy\nNgan kum: A.D. 64-65\nPaul in a missionary khualtlawn a vei khatnak ah Listra khua a pal phahah Timothy a táwng. Timothy-ih nu cu Jew-mi a si ih, a pa cu Grikmi a si. A nu le a pi hi zumtu an si ih, Thukham Hlun thu hmangin a nauhak lai hmuahhmuah Timothy zirhtu an si (1:5; 3:15). Timothy hi a rak zir mi thu ruangah, asilole Paul ih a vei khatnak missionary khual a tlawn ṭum ih a thusim mi a theih ruangah zumtu ih cang mi a si men thei (Apo 14:6, 21). Paul in a missionary khualtlawn a vei hnihnak ah Listra a pál. Cuih cān ah Timothy cu Bawipaih hna ah dungthluntu rinum a rak si zo (Apo 16:1-2). Timothy cu Paul zawngah a feh ih Filipi, Thessalonika, Berea le Korinth kawhhranpawl hrangih hnaṭuannak ah a bawm (Apo 16:1-17:16; 18:5).\nTimothy cakuat pakhatnak hi cuih khualtlawnnakpawl hnupi ah Paul ih a ngan mi a si.\nApostolpawlih Cangvaihnak cabu ih thil cang mipawl thlen ṭheh hnuih ngan mi a si. Apostolpawlih Cangvaihnak cabu cu A.D. 60-62 hrawngih Rom khawpi ih Paul thawng a tlak thu in a cem. A netnakah Paul cu Rom-mipawl in an thlahsal (Fil 1:23-27; 2:24; Flm 22). Cumi hnuah Efesa ah Timothy thawn an fehsal. Cuṭhehin Paul cu Masidonia ah a feh ih, Timothy cu Efesa khua ah a tān ta (1Tim 1:3).\nTimothy cakuat pakhatnak hi A.D. 64-65 hrawngah, Paul in a kirsal lohli thei lo ding thu a theihawk tikah Timothy hnenih a kuat mi a si (3:14-15; 4:13). Efesa kawhhran kilkhawiih a um rero lai mi a hnaṭuanpi tlangvalpa hnenih Paul in a bulpak thurawnpeknak cakuat a si (Efesa Thuhmaihruai siar aw).\nHi cakuat in thupi pahnih a nei. A pakhatnak ah, Timothy cu a nunnak hmangin zumtupawlih zohṭhim ding a sizia Paul in a tarlang (4:12). A pahnihnak ah, zirhtu diklopawl le zirhnak diklopawl theihthiam ding thu (bung 1 le bung 4) ah, biakkhawmnak ih umdān ding (bung 2) ah, pastor le dikhon pawlih tlinnak thu (bung 3) ah le kawhhran sungih mi phun zakip parah Timothy-ih ṭuanvo le Pathian lamih an ṭuanvo thupawl Paul in a zirh (bung 5-6).\nTimothy hnenih Paul cakuat a pakhatnak ah tualsung kawhhran hrangih man nei mi thurawnpeknak a tel. Ziangruangahtile kawhhran cu «thutak ṭhuam le ṭhumawknak» a si ruangah, a tuah mi thil ziangkim ah Pathian thu thlun ding hi tualsung kawhhran hrangah a thupi tuk lawmmam (3:15).\nII. Paul in Timothy kha a nun in zumtupawl ih zohṭhim ding si dingin thu a cah (1:3-20)\nIII. Paul in kawhhran ih thil ṭulpawl a rel (2:1-6:19)\nA. Pathian biak tikih umdān (2:1-15)\nB. Pastor le dikhon tlinnakpawl (3:1-16)\nC. Tluksiatnak (4:1-5)\nD. Timothy-ih bulpak nun (4:6-16)\nE. Kawhhran sungih minung phun dangdang hnenih Timothy-ih ṭuanvo le Pathian lamih an ṭuanvopawl (5:1-6:19)\nIV. Thukharnak (6:20-21)\n1 In Rundamtu Pathian le kan ruahsan mi Bawi Jesu Khrih thupek bangtukih Jesu Khrih-ih apostol Paul in,\n2 Zumnak ih ka fa taktak Timothy hnenah,\nPathian kan Pa le Jesu Khrih kan Bawipa hnen ihsin, zangfahnak, zahngainak le hnangamdaihnak um hram seh.\nZirhnak diklo lakih Kilvengaw dingih Fawrhnak\n3 Zirhnak danglam zirh lo dingin mi hrekkhat thu na cah hai theinak dingah, Efesa khua ah rak um ringring aw, cucu Masidonia peng ka feh zawngih ka lo ngĕn mi kha a si. 4 Anmah cu phuahcawp thuanthu lam le cem ti nei lo cithlahsâwngawknak lam ngaihsak lo dingin thu cah hai aw. Cumi cun zumnak ih a um mi Pathian lam tuahṭhatawknak suah loin, elawknak a suakter sawn. 5 Cun thupekih tumtah mi cu thinlung thianghlim, sia le ṭha theihnak ṭha le zumnak dik ihsin a suak mi duhdawtnak a si. 6 Mi hrekkhat in cupawl cu an pialsan ih, thu mumallo relnak lamah an her. 7 Ziang an ṭawng ti le ziang thil an nĕmhnget ti thei loin, Dān zirhtu si an duh.\n8 Sikhalsehla mi in a sidān vekih a hman asile, Dān cu a ṭha ti kan thei. 9 Hi khal hi kan thei: Dān cu midingfelpawl hrangih tuah mi a si lo ih, dān nei lo pawl le thulung lo pawl hrang, Pathian ngaihsak lo pawl le misualpawl hrang, mithianghlim lo pawl le Pathian zah lo tupawl hrang, pale thattupawl le nule thattupawl hrang, mi thattupawl hrang, 10 nunau-mipa sualnak tuahtupawl hrang, tawkahurpawl hrang, minung rûkhmangpawl hrang, thuphan perpawl hrang, thuphan thu ih sesămpawl hrang le zirhawknak ziktluak dodaltu thil pauhpauh hrangah a si. 11 Cuih zirhawknak ziktluak cu thangṭhattlak Pathian thuthangṭha ropi milin a si ih, cucu Pathian in i ap a si.\nPaul parih Pathian Zahngainak\n12 Cule i caktertu Khrih Jesu, kan Bawipa hnenah lungawi thu ka sim, anih cun mirinum ih i siar ruangah, rawngbawl dingin i ruat a si. 13 Hi hlanah kei cu mi thangsiattu, mi tiduhdahtu le mi tinatu rak si hman ningla, zum loin thei loih ti ka si ruangah, zahngainak ka co. 14 Cule kan Bawipaih zangfahnak cu Khrih Jesu ih a um mi zumnak le duhdawtnak thawn nasazetin a rak luangliam.\n15 Khrih Jesu cu misualpawl run dingin leitlun ah a ra, an lakah misualbik ka si ti cu rintlak mi ṭawngkam a si ih, a pumhlum ih pawm thluh ding a si. 16 Cutisikhalsehla, himi ruangah a si zahngainak ka rak co, cutin kumkhaw nunnak an conak dingah tuih hnuih amah zumtu dingpawlih zohṭhim ding mi si dingin, Jesu Khrih cun a thinsaunak hmuahhmuah cu keimah ah a langter hmaisa a si. 17 Cule kumkhaw Siangpahrang, thi thei lo, hmuh theih lo, Pathian fim umsŭn hnenah cawimawinak le ropitnak cu a kumkhuaih kumkhua um seh. Amen.\nDoawknak Ṭha Do Aw\n18 Ka fapa Timothy, na thuhla an rak phuan cia mi bangin raldonak ṭha na do theinak dingah, hi thucah hi na hnenah ka lo ap. 19 Zumnak le sia le ṭha theihnak ṭha cu kaihngetin do aw. Mi hrekkhat cun cucu an hlăwnhlo ih, an zumnak cu a siat mi lăwng vekah a cang. 20 An lakah Haimenias le Alexander an tel; Pathian thangsiat lo an zir theinak dingah, annih cu Setan kut ah ka hlan hai a si.\n1 Curuangah a hmaisabikah, dilnak siseh, thlacamnak siseh, mi dang hrang thlacamnak siseh, lungawi thu simnak siseh mi hmuahhmuah hrangah tuah uh tiah ka lo fawrh a si. 2 Pathian ngaihsaknak hmuahhmuah le thil zahum hmuahhmuah tuahin, daite le remawtei kan nunkhawm theinak dingah, siangpahrangpawl le thuneitupawl hmuahhmuah hrang khalah thlacam uh. 3 Ziangahtile himi cu in Rundamtu Pathian mithmuhah a ṭha ih cohlantlak a si. 4 Pathian cun mi hmuahhmuah rundam ih an um ding le thutak an theih ding a duh. 5 Ziangahtile Pathian pakhat a um ih, Pathian le minung karlakah remnak Palai pakhat, Minung Khrih Jesu a um. 6 Anih cu mi hmuahhmuah tlennak hrangah amah le amah a peaw, cucu a tikcucān teah theihter a si. 7 Cuih thu theihter dingah kei cu thusimtu ah le apostol ah le zumnak ah le thutak ah Zentelpawl zirhtu ah ruat ka si. Khrih ah thutak ka sim, thuphan ka per lo.\nKawhhran sungah Nunau le Mipa\n8 Curuangah hmun tin ah mipapawl cu an kut thianghlim thlirin, thinlingnak le rinhlelhnak um loih thla an cam ding ka duh.\n9 Cutivek thothoin, nunaupawl khal in a mawi tawk mi hnipuan le lungput ṭha thawn thuam aw hai sehla, sámphiar simaw, sui simaw, keplung simaw, a mankhung mi hnipuan thawn simaw thuam aw loin, 10 nunaupawl cu hnaṭuan ṭha thawn thuam aw sawn hai sehla ka duh. Cucu Pathian ngaihsak tiaw nunaupawl ih ti ding mawi a si.\n11 Nunau cun tlukluhnak hmuahhmuah thawn daiten umin, zir seh. 12 Cule nunau ih thuzirh ding simaw, mipa tlunih thu a neih ding simaw cu ka siang lo, daiten um sawn seh. 13 Ziangahtile Adam cu sersiam hmaisa a si ih, cuihhnu ah Evi cu sersiam a si. 14 Cule Adam cu bumin a um lo, nunau sawn cu bumin a um ih, dānpahbăltu ah a cang. 15 Sikhalsehla zumnak le duhdawtnak le a mawi tawkten thianhlimnak ih an umpeh vivo asile, nau hrin ah rundam a si ding.\nKawhhran Hotuih Tlinnak\n1 Mi pakhat in aBishop si a duh ah cun, hnaṭuan ṭha a duh a si ti mi hi, rinsantlak mi ṭawngkam a si. 2 Bishop cu sawihnăwm kâi lo, nupi pakhat nei, sūpaw thei, fimkhurthiam, nuncan ṭha, khual ṭha, mi zirh thei, 3 sabitzu ri lo, mitawhhmang lo, paisa duham lo, mizaidam, mithuelhmang lo, sumpai ngaina lo a si ding a si. 4 Mai innsang ṭha zetih ukthiam, zahum zetih fāte thu hnuaiih ret thei a si ding a si. 5 Ziangahtile mi pakhat in amai innsang ziangtiih uk ding ti a theih lo ah cun, ziangtin saw Pathian kawhhran cu a kilkhawi thei ding? 6 Zumtu thar si hlah seh, culoasile puarthaunak thawn a hngal ding ih, Diabol bangin thiamlo coternak ah a tlu pang ding. 7 Cuihtlunah a leng lam mipawlih simṭhat mi a si ding a si, culole mawhthluknak ah le Diabol-ih tháng ah a tlu pang ding.\n3:1a Bishop: Kawhhran hohatu kawhnak hmin a si. Thusim lam le thuzirh lam si loin, ukawknak lam-kaihhruaiawknak lam hohatu a sawhkhih.\n8 Cuvek thothoin, dikhonpawl khal mizahum, leiphir nei lo, sabitzu phâm lo le paisa duham lo, 9 sia le ṭha theihnak thiang ih zumnak thuthup kaihngettu an si ding a si. 10 Cupawl khal cu hniksak hmaisak si ta sawn hai sehla, sawihnăwm kâi lo dikhon dinhmun in rawngbawl hai seh.\n11 Cutivek thothoin, an nupipawl khal mizahum, mi relsiathmang lo, sūpaw thei, thil ziangkimih rinsantlak an si ding a si.\n12 Dikhonpawl cu nupi pakhat nei, anmai innsang le an fāte ṭhatei uk theitu si hai seh. 13 Ziangahtile ṭha zetih rian zotu dikhonpawl cun anmai hrangah dinhmun ṭha le Khrih Jesu ih um zumnak lamah ralṭhatnak nasazet an nei.\nPathian Ngaihsaknak Thuthup\n14 A rei hlanah na hnenih rat beiseiin, hi thilpawl hi na hnenah ka ngan a si. 15 Sikhalsehla ka cām rei pangah Pathian innsang ah nangmah rori in ziangtiih um ding ti na theih theinak dingah ka ngan. Pathian innsang cu thutak ṭhuam le ṭhumawknak Pathian nung kawhhran hi a si.\n16 Cule el ding um loin Pathian ngaihsaknak thuthup cu a ropi a si:\nPathian cu taksa ah a rung cang,\nThlarau in a dingfel ti a langter,\nVancungmipawl in an hmu,\nZentelpawl hnenah phuan a si,\nLeitlun mipawl in an zum ih,\nRopitnak sungah laksohin a um.\n1 Cān neta lamah cun mi hrekkhat in zumnak an tlansan ding ih, bumnak thlaraupawl le khawsiapawlih zirhnak an ngaihven sawn ding ti atu ah Thlarau cun fiang zetin a sim a si. 2 Cuvek mipawl cu depde zetih thuphan per, an sia le ṭha theihnak cu thirling ih dehpit mi vek a si. 3 Nupi-pasal neih an kham ih, a zumtu le thutak a theitupawl in lungawi thu simnak thawi an cohlan ding mi Pathian sersiam mi sapawl ei lo dingin an kham. 4 Ziangahtile Pathian sersiam mi tinkim hi an ṭha thluh ih, lungawi thu simnak thawi kan cohlan a si ahcun, hnawn ding zianghman a um lo. 5 Ziangahtile cumi cu Pathian kamsuakthu le thlacamnak in thianhlimter a si.\nKhrih Rawngbawltu Ṭha\n6 Zumnak kamsuakthupawl ah cawm mi siin le zirhnak ṭha fimkhur zetih na thlun zo mipawl kha unaupawl na simfiang hai asile, Jesu Khrih-ih rawngbawltu ṭha na si ding. 7 Asinan Pathian zahlonak le nutarpawlih thuanthu phuahcawp kha hrial awla, Pathian ngaihsaknak lamah săwizăwi aw sawn aw. 8 Ziangahtile taksa săwizăwiawknak cun hlawknak málte a nei, asinan Pathian ngaihsaknak cun thutiamkam atu ih nunnak hrangah le a ra thleng lai ding mi nunnak hrangah a neih ruangah ziangkim ah a hlawk a si.\n9 Hihi rinsantlak le cohlan thluhtlak ṭawngkam a si. 10 Ziangahtile mi hmuahhmuah Rundamtu, a hleicein a zumtupawl Rundamtu Pathian nung kan ruahsan ruangah, nasazetin kan ṭuan ih mawhthluknak kan tuar a si. 11 Hi thilpawl hi thu pe hai awla, zirh hai aw.\nNa Rawngbawlnak ah Fimkhur Aw\n12 Mino na sinak hi zohman in lo nautat hlah hai seh, cuhnakin ṭawngkam ah siseh, umtlandān ah siseh, duhdawtnak ah siseh, thlarau ah siseh, zumnak ah siseh, thianhlimnak ah siseh, zumtupawlih zohṭhim ding si sawn aw. 13 Ka ra thlen lai hlanlo, casiar siseh, mi thazangpek siseh, mi va zirh siseh nasazetin tuah aw. 14 Nangmah ih um mi thilpek, elder-pawl na parih kut an suan laiih simsungnak hmangih pek mi kha thlahthlam hlah.\n15 Mi hmuahhmuah hnenih na ṭhansonak a lăng theinak dingah, hih thupawl hi ngunngaih zetin ngaihtuah awla, cupawl ah cun na pumhlum in um aw. 16 Nangmah hrangah le na thuzirh mi hrangah fimkhur awla, cupawl ah cun um ringring aw. Ziangahtile cutiih na tuah a si ahcun, nangmah le na thu ngaithlatupawl na humhim ding a si.\nZumtu lakih Umdān Ding\n1 Kum upadeuh cu na zetin kawk hlah awla, pa vekin thape sawn aw, minodeuhpawl cu unau vekin thape hai aw. 2 Nunau kum upadeuhpawl cu nu vekin, minodeuhpawl cu thianhlimnak hmuahhmuah thawn farnu vekin thape hai aw.\nNuhmei Diktak Upat Aw\n3 Nuhmei a si ngaingai mi nuhmei cu upat aw. 4 Asinan nuhmei, zo vek khal in fātepawl siseh, tupawl siseh a neih ah cun, cupawl cun a hmaisabikah an inn lamah Pathian ngaihsakdān le an nu le pa rulhsaldān zir hai seh. Ziangahtile cucu Pathian hmaiah a ṭha ih, pawmtlak a si. 5 Nuhmei a si taktak mi, mah lawngih um cun Pathian a rinsan ih a sun a zanin dilnak le thlacamnak a nei ringring. 6 Asinan nuamtawl ih a nungtu nuhmei cu a nun lai khalah a thi a si. 7 Cule zumtupawl cu sawihnăwm kâi lo an si theinak dingah, hi thilpawl hi nunpi dingin thu pe hai aw. 8 Asinan zokhal amai mi le sa, a hleicein amai sungkua rori hman a ngaihsak lo a si ahcun, zumnak a phatsan ih, zumlotu hnakin a ṭha lo sawn a si.\n9 Kum 60 kim hrih lo mi nuhmei cu nuhmei lakah siartelh ding an si lo. Mi pakhat ih nupi rak si dah, 10 hna ṭha ṭuan ruangih simṭhat mi, fāte rak cawm pitling, mikhualpawl rak thlengterin, mithiangpawl ke rak khawlhsakin, mizawnzaipawl rak bawmin, hna ṭha pauhpauh taima zetih a ṭuan ah cun, nuhmei ah siartel aw.\n11 Asinan nuhmei nodeuhpawl cu telh hai hlah, ziangahtile an tisa câkhiarnak a ṭhan tikah, Khrih thawn a hlatawter hai ih, pasal neih an duh lehsal ṭheu. 12 An zumnak hmaisasawn an hlăwn ruangah thuṭhen an si. 13 Cun zangzel an zir ih, inn khat hnu inn khat an vâktawi vivo. Cule zangzel lawng si loin mi an rel ih, mi dang thuhla ah rak hrawlhaw vein, an rel lo ding mi thilpawl an rel ṭheu. 14 Curuangah kum nodeuhpawl cun pasal nei hai sehla, fāte neiin innsungsang lam kilkhawi hai seh, mawhthluknak ding remcâng zianghman ralpa hmuter lo hai sehla ka duh. 15 Ziangahtile mi hrekkhat Setan lamih an hawikir zo ruangah a si.\n16 Zumtu mipa asilole nunau in nuhmei umpi a neih asile, anmah in câwmdawl hai sehla, kawhhran in nuhmei a si taktak mi an cawmdawl theinak dingah kawhhran buaipiter hlah hai seh.\nElder-pawl Upat Aw\n17 Ṭhateih mi kaihruai theitu elder-pawl, a hleicein kamsuakthu le zirhnak lamih nasazetih a ṭuantupawl cu aletih sunlawihtlak ih ruah si hai seh. 18 Ziangahtile Cathianghlim in, «Câwcang in thlairawl a cīl laiah a hmur na ṭem lo pei,» tiah a ti ih, «Hnaṭuantu cu a hlawhman ngahtlak a si,» tiah a ti fawn.\n19 Elder an hēknak cu theihpitu pahnih simaw, pathum simaw hnen ihsi lo cun rak pawm hlah. 20 Elder thilsual tuahtupawl cu elder dangpawl khal in an ṭih theinak dingah, mi zapi hmaiah kawk aw.\n21 Pathian le Bawi Jesu Khrih le hril mi vancungmipawl hmaika-ah khoh zetin thu ka lo cah a si, mi pakhat duh sawnin, thleidannak thawn zianghman tuah loin, hi thilpawl hi thlun aw.\n22 Zo par hmanah áwlten na kut suang hlah awla, mi dangpawlih sualpawl khalah va tel hlah; thianghlimten nangmah le nangmah kilaw aw.\n23 Tidai lawnglawng in loin, na pum ruangah le na dam lo ṭheu ruangah sabitzu málten hmang aw.\n24 Mi hrekkhat ih sualpawl cu an langsar ih, an thuhla cu thuṭhennak hmun ah anmai hlanah a thleng, asinan mi hrekkhat cu nehhnu lawngah an ra lang. 25 Cutivek thothoin, mi hrekkhat ih hnaṭuan ṭha cu an langsar ih, a langsar lo mi hnaṭuan ṭha khal thuh theih an si cuang lo.\nNan Bawipawl Upat Uh\n1 Pathian hmin le a zirhnak thangsiat a silonak dingah, sál hngawngkol bâttu hmuahhmuah in an bawipawl cu upatnak hmuahhmuah cotlak an si ti thei hai seh. 2 Cule sál, zumtu bawi neitupawl cun an bawipawl cu unau an si ruangah nautat hlah hai seh, cuhnakin hlawknak cotupawl cu zumtu le duhdawt mi an si ruangah nasa sinsinin an bawipawl cu rian sawn hai seh. Hih thilpawl hi zirh awla, fawrh aw.\nZirhtu Diklo le Lungkim Tawknak Dik\n3 Mi pakhat khat in zirhnak phun dang a zirh ih, kamsuakthu hriselpawl, kan Bawipa Jesu Khrih kamsuakthu le Pathian ngaihsaknak lam zirhawknak vekin a pawm lo a si ahcun, 4 anih cu mipuarthau a si, zianghman theih mi a nei lo ih, thuelawknak le ṭawngkam sullam thu ih elawk hiarnak hrisel lo a nei sawn. Cumi ihsin iksiknak, tawhawknak, mi dang relsiatnak, rinhlelhawknak ṭha lo pawl an suak. 5 Cutivekih mielhmangpawl cu lungthin bawrhhlawh le thutak pai lo, Pathian ngaihsak hi sumpai hlawknak lamzin a si tiih ruattupawl an si. Cupawl hnen ihsin nangmah le nangmah thiarfihlimaw aw.\n6 Cun lungkim tawknak thawi Pathian ngaihsaknak cu hlawknak ropi a si. 7 Ziangahtile hi leitlun ah zianghman kan kenglut lo ih, zianghman kan kengsuak thei fawn lo ding. 8 Cule rawl le hnipuan kan neih mi thawn lungkim tawk uhsi. 9 Asinan len a duhtu cun sualfawrhnak ah, tháng ah le thil atthlak tampi câkhiarnak le mi siatsuah thei câkhiarnak cak zet tampi ah an tlu; cumi cun siatralnak le hlohralnak ah mi a hlăwnpil. 10 Ziangahtile paisa ngainat cu ṭhatlonak hmuahhmuah ih hrampi a si, mi hrekkhat cun sumpai mi an daw ih, zumnak ihsin an fehpêng, cule riahsiatnak tampi thawn anmah le anmah an suntlăngaw.\nZumnak Doawknak Ṭha\n11 Asinan nang, Maw Pathian mi, cuih thilpawl cu tlansan awla, dingfelnak, Pathian ngaihsaknak, zumnak, duhdawtnak, tuar theinak, zaidamnak pawl cu dawi aw. 12 Zumnak doawknak ṭha cu do aw, kumkhaw nunnak cu pâwk ringring aw, cumi hrangah kawh khal na si. Theihpitu tampi hmaika-ah phuansuahnak ṭha na phuang zo. 13 Pathian, thil ziangkim tinungtu mithmuhah le Khrih Jesu, Ponṭias Pilat hmaika-ih phuansuahnak ṭha theihtertuih hmaika-ah thu ka lo cah. 14 Kan Bawipa Jesu Khrih a rung lăng hlanlo thianghlim le sawihnăwm kâi loin, hi thupek hi kil aw. 15 Cucu Pathian in amai cān teah thangṭhat mi le aHukim umsŭn, siangpahrangpawl lakih Siangpahrang le bawipawl lakih Bawi cun Khrih cu a langter leh ding. 16 Amah lawngin thih theilonak a nei ih, zohman ih naih theih lo tleu ah a cêng. Amah cu zohman in an hmu lo ih, a hmuh khal an hmu thei lo, a hnenah cawimawinak le kumkhaw uknak um seh. Amen.\n6:15a Hukim: Huham nei kim tinak a si.\nMilianpawl hnenih Thucah\n17 Tuih san milianpawl kha ngaisangaw lo ding le a hnget lo mi lennakpawl rinsan loin, thil hmuahhmuah năwmpi dingih tam zetih mi petu a nung mi Pathian rinsan sawn dingin thu pe hai aw. 18 Thil ṭha ti dingin, thil ṭha tinak lamih lian dingin le tirhsiang zet le mi dang hrangah ui lo dingin thu pe hai aw. 19 Cutin anmai hrangah a ra thleng lai ding mi cān hrangah ṭohram ṭha an khawlkhawm thei ding ih, kumkhaw nunnak an pāwk thei ding.\nZumnak Hum Aw\n20 Maw Timothy! Na hnenih ap mi thil cu kilṭha awla, Pathian zahlonak le sullam nei lo phunnawinakpawl le mi in diklo zetih theihnak an ti mi dokalhnak cu hrial aw. 21 Mi hrekkhat in cuih theihnak cu ka nei an ti ih zumnak an ṭhelh. Zangfahnak na hnenah um seh. Amen.


Na Pathian Na Duhdawt Maw? - Hre Mang\nNa Pathian Na Duhdawt Maw?\nSept. 2nd, 2007.\n(2007 Lai Kumthar Puai, Atlanta, GA ih thucah tawi simmi. Thusim can a tawiruangah a tawinak in sim asi ih himi casungta sim tel lomi a um).\nDuhdawtmi ulenau pawl, tuizanah nan hnenah thutawite simnak cantha ka neih ruangah Pathian ka thangthat ih nan zate parah tampi ka lung a awi.\nKa thu sim duhmi ka sim hlanah kan Chin Community Board meeting thu “thungaithu?” pakhat lo sim ding ka nei: Voikhat cu community board meeting kan tuah. Meeting thawknakah kan chairman, Pu Sang Lyn in thu hitin a sim, ‘Asile, kan mipi pawlin zianghman sumpai an thawh duh fawn lo kan tuah duh mi le a tam fawn, ziangtin kan tuah pei?” Cule, Pu Tin Ko a ding vukvi ih, “Kan mipi kan cil ciamco mei ke cu”. Community board upa pawlin USA um Falam mipi pawl cil ciamco ding cu Pu Sang Lyn a lung a phang tuk I, Pu Jacon Lian, kan GS pa in, Pu Tin Ko cu a zoh keke ih, “Kukko rero, nangpa teh,” a ti hngehnge. (Capoh).\nTuisunah a ra suak tu mi zapi hnenah ka lo cah duh mi cu, thu thlangpi ah ka tarlang mi, “Na Pathian na duhdawt maw?” ti asi. In sang thei nan um maw? (mipi sannak)! Asile, kannih Laimi cu Khrihfa lawnglawng kan si ruangah kan Pathian cu kan duhdawt cio asi tiah kan sim thei. Pathian kan duhdawt taktak maw ti ziangtin kan theithei ding? Cucu milai in kan milai pi, midang kan duhdawtnak, kan tuah mi pawl zoh in kan thei thei asi. Thlangval pakhat in fala pakhat a duh tikah ziang a tuahsak? Pacang pakhat in a nupi a duhdawt tikah ziang a tuahsuak? Milai in kan duhdawtnak langter nak ding hrangah kan duhdawtmi in a duhmi cu kan tuasak theu, a duhdawtmi kan duhdawt theu asi. Curuangah, Pathian a duhdawt tu cun zo a duhdawt? Pathian a duhdawt tu cun a innhnen, amah le amah, a miphun a duhdawt asi. Na duhdawtmi na Pathian cun, nangmah a lo dudhawt vekin na inhnen a duhdawt, na miphun khal a duhdawt asi.\nThlangval pawl, fala pakhat nan duhdawt asile nan fala duhmi ih unau, nulepa, sungkhat, a bik takin na fala duhmi ih duhdawtmi pawl kha na hua lo, na rel se rero lo, ih an duh mi nan tuasak theu sawn asi lo maw?.\nPathian na dudawt taktak asi acun na miphun khal na duhdawt ding asi: Moses in a miphun, Isreal pawl a duhdawt tuk ruangah ziangtin thla a cam, “An sual ngai dam hram aw, cutin asi thei lo asi ahcun nunnak cabu sungih ka hmin ngan mi kha hlawn sawn aw” (Exo.32:32). Paul in ziangtin a sim, “Ka cipi, ka miphunpi, ka unau pawl (lamzin dik an hmuh theinak ding) hrangah keimah sawn hi camsiat tuar in Khrih hnen ihsin hlawn hloh sisawn dingna ti ah ka ti” (Room 9:3). Pathian a duhdawt tu pawl cun an miphun an duhdawt asi. A Pathian a duhdawt tu cun a miphun a duhdawt ih a miphun a duhdawt tu cun a neihmi lakih a sunglawi bik (amai nunnak) khal a miphun hrangah a pe siang a si. Mi dang hnenah ziang kan pek theu timi pawl khin ziangtluk kan duhdawt ti a langter; kan duhdawt taktak mi pawl cu kan mah in kan duh lai duahdo mi thiltha kan neihsun kan pe sawn theu asi. Tuini ah, na Pathian na duhdawt maw ti na thei aw duh asile na miphun hrangah ziang na tuah timi kha zoh sal aw. Na miphun na duhdawt asile, na neihmi, na theihmi, na tithei mi lak ihsin na miphun, na mipi, na hrinpi, na cipi, na thisenpi pawlin an thathnempi ding pawl kha tuah aw, pe aw; na duhdawtnak cu tuahnak in lang seh.\nPahnihnakah ka sim bet duh mi cu, Pathian a duhdawt tu pawl cun an inhnen an duhdawt asi. Cucu Pathian thupek asi. Ziangruangah Pathian duhdawt ruangah in hnen duhdawt a tul? Ziangruangah tile, na inhnen pawl cu Pathin hmuihmel kengin sersiam mi an si. Pathian in a duhdawtmi an si. Tong dang deuh in kan sim asile, na in hnen pawl kha “Pathian ih zuk” (photo) an si. Tlangval pakhat in fala pakhat a duh asi ahcun a fala nu um lo sungah a fala nu zuk kha a zoh ih a fala nu hrangah ziang thiltha ka tuahsak thei ding tiah a ruat theu asilo maw? Na in hnen pawl kha Pathian in a hmuihmel kengin a siarsiam mi an si. Mai in hnen hua tahratin zo hman in Pathian an duhdawt thei lo. Asile, kan inhnen kan duhdawt taktak maw ti ziangtin kan thei aw thei ding? Mi zokhal, a inhnen a duhdawt tu cun a in hnen pa hrangah thiltha a tuah sak theu asi. Thiltha lo a tuah sak lo lawng si loin thiltha a tuahsak thei mi lakah zianghman sup mi a nei dah lo, a inhnen pawlin an hlawkpi dingmi zianghman a thup men dah lo. Na kiangkapah, na neihmi, na theihmi, na titheimi lak ihsin a hlawkpi tu ding, Laimi unau, farah zawnzai, nangmah hnakin canpual le canvo niamsawn a co tu an um maw? Cu pawl cu na in hnen an si. Na Pathian na duhdawt maw? Na duhdawt asile na inhnen na duhdawtnak in lang seh.\nA pathumnakah, a Pathian a duhdawt tu cun amah le amah a duhdawt awaw asi. Midang kan duhdawt tikah kan duhdawtmi cu ziangkim a tuahnak, a nun, a hnatuannak khalah a hlawhtlingbik, a fel bik, a sang bik, a tha bik, si ringring sehla kan duhsak theu asi lo maw? A tuahnak tinkimah hlawhtling sehla kan duhsak asi lo maw? Pathian kan duhdawt asi ahcun kanmah le kanmah kan duhdawt awk a tul. Pathian in amai lunghmui zawng, a duhzawng tuah dingin leitlunah amai hmuihmel kengin sersiam mi kan si. Amah le amah a duhdawt aw tu cun amah le amah a siatsuah aw dah lo ding. Zuu, rittheih, nuamnung cennak thawn a mah le amah a siatsuah aw tu cu a mah le amah a duhdawt aw lo asi. Amah le amah a duhdawt aw tu cun mifel bik, thiam bik, a tha bik, si thei dingin a mah le amah a kilkhawi aw aw, a zuam asi. Pathian mithmaitha tawng dingin amah le amah a kilhim aw aw in a zuam ringring asi.\nDuhdawtmi ule nau pawl, Na Pathian na duhdawt maw? Na Pathian na duhdawt asi ahcun na miphun, na inhnen, le nangmah le nangmah na duhdawt hrimhrim ding asi.\nAsile, nangmah teh Na Pathian na duhdawt maw tiah thu insut duh tu tla nan um men thei. Ka duhdawt asi. Ka Pathian ka duhdawt ruangah kumruk sung ka nolai cantha hmangin ka Pathian, ka duhdawtmi cu ziangvek zovek a si, ziangvek a duh, duh lo ti thei duh ruangah kumruk sung a thu ka zir, ka nolai can ka hmang, ka Pathian in a duhdawtmi, ka miphun pawl hrangah ka tuah thei mi ziang a um ding tiah thu ka ruat theu. Ka Pathian ka duhdawt ruangah ka damsung, ka damsan cu ka Pathian in i sersiamsan, amai hmuihmel kengin i sersiam ih a Fapa nunnak cemin sual sung ihta itlen suak, cutin a tumtahmi hmuahhmuah cu ka nunnak, ka damsungah famkim ding cu ka damsan, ka tumtah, le ka hmuitin mi asi.\nCutin ka Pathian ka duhdawt rualrualin, ka miphun khal ka duhdawt asi. Ka miphun ka duhdawt ruangah peng thawng ziangmawzat siar ding tlak ke in ka feh suak ih ka tuah thei mi ka miphun hrangah tuah dingin ka nunnak tiang ka rak pek, asinan damten tuini tiang ka um. Ka miphun ka duhdawt ruangah ka nolai can, kum ziangmawzat sung, thihnak le nunak kar lakah ka fehsuak. Tangdawrnak thawn ka tlawngta pi pawl kedan hnawt sakin, ka tlawngta pi pawl rawlsuang in ka rak um. Tangdawrnak in thu ka ruat mi cu “Keimah hi ka tlawngta pi, ka ralkap pi pawl lakah a aa bik, a fel lo bik, a niambik si ding na, ka tlawngta pi, ka mino pi, ka san sung ka milai pi, kan miphun pi, ka cipi pawl hi keimah hnakin a fim le thiam sawn hlir si hai sehla, kan miphun hin ka damsungah zalennak a ngah thei ding asi” tiah ka thinlung ten thlacam phah in duhthu ka rak sam. Ka miphun ka duh ka timi hi keimai hminthatnak le thinlung diriamnak hrangah asilo, keimah sawn hi ka miphun pawl thatnak le lungawinak hrangah ziamral theh dingin ka neihsun ka nunnak ka rak peknak sawn asi.\nMi hrekhat in, hlanah cutin na rak tuan dah nan a tu ahcun zianghman na tuah nawn lo, inti men thei. America um dah, um laimi pawl cun ziangvek in nuntu khawsak asi ti kan thei cio. Ka can awl, ka tikcu neihsun, le ka ti thei mi sungah ka kiangkah a ummi, ka cipi, ka miphunpi pawl hrangah ziangvek lungawinak, hlawknak, thiltha ka tuahsak thei ding mi a um tivek thu pawl hi ka thinlung sungah hmun kaubik khua a luah tu an si. Ka miphun pi pawl harsatnak hi ka riahsiatnak, an harsatnak cu ka harsatnak an si ih ka khawruahhar ter tu bik khal ansi theu. Voikhat cu New York, USA ah phunsang tlawng (college) ka kai lai ah computer khan sungah ca ka ngan rero. Culai fangah ka mino pi, ka cipi, ka san mino thatha, keimah hnakin thluak thatha le mifim zetzet pawl cazir thei loin a suk a so ah, ramleng ramsungah a vak a tawi tu, miphun dang kuthnuai ah sal vekin sawr rero mi pawl thu ka thinlung sungah an rung lang. Harsatnak ruangah ca an zir sunzawm thei nawn lo ruangah an hmailam cu a thimtheh. Cumi ka ruat tikah ka mitthli cu ka computer keyboard parah a fawr. Suup aw thei nawn loin zun in (rest room) ah ka lut ih ka tap ta. Voikhat cu zan ka it lai ah ka tthang, zinglam nahzi pathum hrawng asi. Vur a tla ih lenglam cu a dai zet. Ka thinlung sungah kan miphun, pitar putar, nauhak tete, thlatang khawsik lakah puansin ding nei lo pawl ka mithlamah an rung lang. Ka mitli tla in ka lukham cu a cinter duahdo. Ka tho ih bawkkhup in Pathian hnenah thla ka cam, “Bawipa, zianghman thiltha ka tuahsak thei lo mi, ka duhdawtmi ka miphun pawl hrang thinlung har in thu ruat nawn lo dingin ka khawruahnak hi ilaksak hram aw” tiah thla ka cam. Ramsung ramlengah ka miphun pi, pitar putar, mino thatha, nauhak pawl harsatnak, tiduhdah an tuarnak, mi nautat hmuhsuam an tuarnak, rawlkhawp ei ding nei lo, damlo tikah thaten zoh aw thei lo, harsatnak a phunphun an tuarmi pawl hi ka mitthlamah ziangtik hmanah an hlo thei dah lo, ka mit ka mengih ka thluak in khua a ruat thei sung poh cu ka thinlung sung ihsin an hlo dah lo asi. Thiltha pakhat ka theih mi a um tinte, kan miphunpi, kan milesa zovek milai in hlawkpi thei nak lamzin an nei pei maw ti hi ka ruat ringring. Cutikah, ka theih mi umsun pawl hi ausuahpi lole sim loin ka um thei lo. Curuangah suup aw thei loin ca tamtuk tlang cabawm sungah ka ngan theu ruangah mi hrekkhat cun capoh in “Hre Mang teh, MP cuh a tum maw si, email a ngan ciamco tla in rak ti.” (Pathian in rem atile cu cuh tla kan cuh leh pei cu, hi ).\nKa milesa, ka miphunpi ka duhdawt ih ka ruat ruangah khawdangdang ah khual ka tlawngih ka theih mi sun, sumpai hmandan (USA financial system) thu tla ka zirh vivo. Atlanta tla ka umnak ihsin peng 500 hla asi nan keimah sumpai $ 400 lenglo cemin ka theih mi thathnempi tuding, thihhloh le cakkhai hrangah sumpai lam timtuah cia a tulnak thu, credit system thu hla sumpai tipun dan thu pawl thuthlang pi ah hmangin kan milesa hnenah workshop tla ka tuah. Cuvek thotho in kan umnak Indianapolis ah siseh Michigan lam ah siseh khual tlawngin ziangha thiltha ka tuah thei ding timi hawlin ka vak ka tawi. Cucu ka thin di malte iriam ter I, malte rel tham lo thil, kan milesa hrang ka tuahsak thei mi a um asile ka ihhmuh a thaw in ka nuam awknak sangbik asi. America ramih bar (zuu dawr) tumtum le nuamnuam ah nuam zetin zuu thawthaw in hnakin ka neihsun sum fanghnih khat hmang tahratin kan milesa pawl hrangah thiltha ka tuahsak theimi hawl le tlangau pi hi ka duh sawn. Ka miphun pi pakhatkhat hrangah thil fate pakhatkhat ka tuahsak thei mi a um asile cucu ka lungawinak le ka porh awknak asi. Ka tuah vek hi tuah ce cio dingin mino pawl ka lo sawm asi.\nDuhdawtmi ulenau pawl, tuisunah ka lo sut sal ding, “Na Pathian na duhdawt maw? A lo sersiam tu zo asi ti na thei maw? Na thei ih na duhdawt asile na Pathian in a lo sersiam tikah a tumtahnak cu na tumtahnak si aw sehla, na Pathian na duhdawtnak na langter theinak lamzin umsun cu na Pathian in a hmuihmel kengin a sersiam mi, na milai pi, na miphun, na inhnen, nangmah le nangmah kha duhdawt awk ding asi. Asile, na miphun, na inhnen na duhdawtnak cu ziangtin na langter ding? Peknak in asi. Leitlun paraltha pakhat cun a ram le miphun hrangah hna a tuannakah a nunnak tiang a liamih a thihzawngah hitin thu a sim ta, “ka ram le miphun hrangah ka pek thei mi nunnak pakhat lawng ka nei hi a pawi tuk.” Nangteh na ram le miphun hrangah ziang na pek ve ding?\nNa Pathian na duhdawt maw? Na duhdawt asile na miphun pi duhdawt aw, na inhnen duhdawt aw la, nangmah le nangmah kha Pathian mithmai ttha co dingin kilkhawi tha aw. Cutin na duhdawtnak cu peknak in lang seh!


Africa Ah Nunau Pakhat In Pasal Tampi Neih An Siang Ding – Meifar\nJune 29, 2021 admin Leitlun 0\nSouth African ah nunau pakhat in pasal tampi neih an siang ding thu an phuang ih pawlkom dangdang in an dokalh. South African ramah mipa pakhat in nupi tampi neih an siang zo ih, sinak bangaw neiaw khal an siang zo.\nCuvek thotho in nunau pawl khal zalennak an nei ve an ti. Asinan, African Christian Democratic Party (ACDP) hruaitu Kenneth Meshoe in “Himi daan thar in African nunphung a siatsuah ding” a ti.\nNupi 4 nei Musa Mseleku in “Ziangtin an fale teh an um ding, zoi fabik an si ding. Nunau cu mipa vekin an um ve thei lo, asilen nunau in mipa man (mopa man) a pe ding maw si. An innsang, an cithlah cu nunau hmin in maw an fehpi ding. Kan nunphung a siatsuah ding” tin a dodal.\nDodaltu an tam zet ruangah South African cozah in an cohlang kem maw ti cu theih a si hrih lo. Himi thuhla zingzoitu Professor Collis Machoko in “Africa ah nunau le mipa dinhmun bangaw ding cu a cang thei hrih lo, asinan kan control thei lo mi nunau pawl hi ziangtin kan tuah ding ti kan thei lo” a ti.\nNUG In ‘Rampi Huap Doawknak Ni Kan Thleng Zik Thlang, Mipi Pawl Ralringten Rak Um Uh” A Ti


Egypt Buainak, Mithi Tam Sinsin - Chinland Today Media\nEgypt Buainak, Mithi Tam Sinsin\nAugust 15, 2013 1:47 pm·0 comments\nEgypt khawlipi Cairo ah buaitu umnak hmunpi 2 a simi Rabaa al-Adawiya tualrawn le Nahda tualrawn cu kilhimtu ralkap pawl in leilung nornak tank le leilung lawknak bulldozers tawn an luthnawh lawlaw ih an dawitek thluh. Cumi ah palik 43 tel in mi 278 an thi tiin August 14 ni ah Sky News cun a sim. BBC ih ngandan vek cun mi 525 an thi, mi 3572 in hliamhma an pu, tiin a tarlang. An hlonmi hotulal Morsi tantu, lamzawhnak nei ih buaitu lam ih reldan ah cun, mi 2,600 lai an thi, tiin an than.\nMithi retnak tikhal inn le sizung pawl ah mithi ruak cu, a teltel in a um ko. An buainak ruangah ralkap pawl thawn an nor lawlaw ih cumi ih thinheng pawl cu Alexandria, Minya, Assiut le Suez khawpi pawl ah Islam tangrual pawl cu an sosang phah.\nAtu ih acozah lam ih Ramsung Vuanci Mohamed Ibrahim cun, ralrinnak kan pe zo ih an duh lo ruangah mitthli bomb thawn, thazang malte lawng kan hmang, tiin a sim. Anih cun, Muslim unaurual tiih tangtu pawl hi palik khal an kap, acozah inn pawl khal an siatsuah, biakinn pawl khal meisa in an ur, an sual a si, Egypt mipi ih duhdan le lungkimnak in karlak acozah thar kan dinnak a si, tiin a rel ve.\nAtu acozah ih hotusang a tuantu Mohamed El-Baradei cu Egypt rampi daitein umter duhtu, zuam rero tu a si ih, hivekin ralkap hmangin mithi tampi an suahter ruangah tuanvo ka la thei lo, tiin a hnatuan ihsin a suak.\nUN ih General Secretary Ban ki-Moon cun, hivek ih hriamhrei le ralkap hmang rori ih mipi tampi thihnak thleng ko ih tuah cu a tha lo a si, tiin a sim ih, US ih Ramdang Vuanci Kerry khal cun, hivek ih hriamhrei le ralkap rori ih mipi tampi ciil cu a tha lo si, tiin a sim ve.\nChristian Biakinn Urtu Ih Puhmi Mi 69 Damsung Thawngtla Ding\nMi 183 Minya Thuṭhennak In Thah Dingin Puang\nEgypt Bus Excident Ah Tlawngta Nauhak 40 Lai Thi


Pathian Dik Hmuhsuahdan Ding - Chinland Today Media\nNovember 22, 2012 4:53 am·0 comments\nZirnak 1 PATHIAN DIK HMUHSUAHDAN DING\nCang Hril: “Israel-pawl cu can reipi sung Pathian dik nei lo, zirhtu puithiam nei lo le dan nei loin an um a si. Sikhalsehla harsatnak an tawn tikah Pathian, Isreal-ih Pathian hnenah an kirsal. Bawipa cu an hawlih an tawng ṭheu.” (2Sansiarnak 15:3-4)\nHih Bible zirnak ah hin Hlawhtling Nun Thuthup hrekhat tla kan ruattlang ding. A si rori, Pathian thei hmaisata loin zohman in a hlawhtling mi nun hram an thawk thei lo ih, ahmaisabik ah kanmai hrang roriah ziangtin Pathian kan thei thei ding ti hi kan theifiang tengteng a ṭul. 2San.15:1-19 sungah kan rel ding mi thu a um. Kan Bawipa le Jesu ih Pa a si mi Pathian, Pathian dik pakhat lawng a um (2Ko.1:3) ih, mi pakhat in atu ih a nunnak ah thlawsuah ropi bik a dawn thei mi cu Pathian dik hmuhsuah hi a si, asinan riahsiatumza a si mi cu amah hmungah riai loih nun hmanliam hi a si. Kan Bible cang hril mi in Israel thuanthu tawite in sim, culawng si loin leitlun pumhuap mipi thu khal a simfiang cih.\n1. ANNIH CU PATHIAN DIK NEI LOIN AN RAK UM\nCang 3- nakin“Can reipi sung” Pathian dik an neih lo thu in sim. Annih cu Pathian nei loin an rak um, – zoh aw Efe. 2:12. Himi hi tuisan mi tampi “Pathian nei loih an nun zia” khal a langter. Pawihruak can siar lo ah cun an ruahnak ah Pahtian a lut lo lawlaw, an nunnak in Pathian an hlam dah lo. Pathian a um ti cu Israel mipawl in an rak zum ko, cule a kilkhawinak khal an nunnak rori in an rak tep ih, an ṭhathnempi ko, asinan “Pathian dik tel loin” ziangkim ah an rak um. Mikip in anmai pathian ciar, “mah le mah pathian, sumsaw pathian, nawmtawlnak pathian, tisa hmuitin pathian,” an rak bia. Curuangah cang 3-nak ih “can reipi sung…Pathian dik tel loin” timi hin mi tampi a sawhkhih a si.\n2. ANNIH CU ZIRHTU PUITHIAM NEI LOIN AN RAK UM\nZirhtu puithiamih ṭuanvo cu mipi hnenih Pathian thutak zirh a si. Tuisun ih zirhtu puithiampawl cu zo an si? Pathian thu rinum zetih simtu le zirhtu pohpoh cu Pathian-ih zirhtu puthiam an si. Asinan mi tamsawn cu hih thusimtupawl le zirhtupawl ih ciahnehnak lengah an um; kawhhran ah an khawm lo, asilole cathianghlim simfiangsak mi an ngai duh lo, cule Bible le Pathian thutak simfiangnak cabupawl khal an siar paih lo. Cumi cun Pathian thilpawl theihlonak ṭihnung le Pathian rundamnak lamzin theih lonak a hringsuak – Efe. 2:8-10 zoh aw. Mi tampi cu biakinn ih khawm le biaknak sinak cu an tep nan, mi malte lawngin kan Bawipa Jesu Khrih ih phuanlang mi rundamnak lamzin cu an thei- khaikhin aw Joh.14:6; Apo. 4:12 le Rom 1:16.\n3. ANNIH CU DAN NEI LOIN AN RAK UM\nCang 3-nak in himi hi in sim. Puithiampawl cu Dan kilkhawitu an rak si ih, curuangah puithiam nei lo ih um ti cu dan nei lo ih um tican a si. Cu laiah mi pakhat in Dan thu theih a duh asile puithiam hnenah a feh tengteng a ṭul; asinan tui ni ah cun, Pathian hnenah lungawithu sim aw! Bible sungah a Dan le a ṭawngkam kan nei. Sikhalsehla, mi tamsawn cun Bible an siar lo, curuangah annih cu“Dan nei lo an si.” Dan cu ziang a dik, ziang a dik lo ti Pathian-ih tahfung a si. Asinan, mi tamsawn cun mipi thu theihternak: (1) thuthangca (2) radio (3) zuknung (T.V) (4) baisikup (cinema) sung ihsin an tahfung an la. Cuticun Pathian tahfung cu hnawng tahratin, khawvel tahfung, milai tahfung le khawsia tahfung pawl tla in a ai an awh ruangah kan mipi nuncan ziaza cu a bawrhhlawh deuhdeuh. Tuini ih kan ṭul zet mi cu tahfung dik, Pathian duhdawtnak le zangfahnak, a Fapa le milai a rundamdan phuanlangnak umsun Bible ih kir hi a si.\n4. HARSATNAK A THLEN TIKAH BAWIPAI HNENAH AN KIR Cang 4-nak in himi hi in sim. Cang 5 le cang 6 ah Pathian an tansan ruangah harsatnak a rak thlen thu kan hmu. Bawipa an hnawn asile harsatnak cu rampi ah le bulpak nun ah a thleng ringring ding. Harsatnak thlengtertu cu amah Pathian a si ti kha hminsin aw; cumi cu sual thu a ṭhensaknak le a hnenih an kirsal theinak dingih a thil tidan a si; cang 6 cem zawngte khan ziangtin a ti ṭhaten zoh aw. Hivekin tuini ah Pathian in hna a ṭuan maw? A ṭuan a si! Amai ṭanghma hrangih kum reipi a nungtupa kha Bawipa hnenih kirsal ih, Bawipa a hmuhsuah theinak dingah milai nunnak ah Pathian in harsatnak a thlengter leuhleuh. Fapa tlanhlo kha a pai hnen feh ding a tiar hlanah amah le mah hnenah si a feh hmaisakta(Luk. 15:11-24). Hi thutak simfiangnak ah “hi bang mipipawl nasazetih nunsim an si tikah Bawipa hnenah an kirsal” thu kan hmuh theinak hmun Sam 106 kha siar aw. Cule ziang a cang ti hminsin aw!\n5. PATHIAN DIK AN HMUSUAK\nCang 4-nak ah Pathian hmuhsuahdan ding ṭawngfang Pathum a um. Kan tuah tengteng ding mipawl cu:\n(1) Sualnak le mah le mah ihsin KIR (1Th.1:9);\n(2) Bawipa le a ngaihdamnak HAWL (Isa. 55:6-7) le\n(3) Pathian dik HMUHSUAH (2San.15:2, 4 le 15)\nHih khuahlan thuanthu tawite mawi zetin a cem – “Bawipa cu an hmusuak” (2San.15:4, 15)! Amah cu na hmusuak zo maw? Thf. 8:17 kha ṭhaten zoh aw.


VOL. 1 SESSION 7 - Hre Mang\nVOL. 1 SESSION 7\nDUNGTLUNTU SINAK FIMFIANGNAK\nKEY: Jesuh Dungthluntu timi cu Pathian in rumdannak hna a tuansuahnak ah telveknak asi.\nTutiang kan zirzo mi ah Jesuh dungthluntu ih sinak le hnatuan pawl ziangmawcin kan zir zo. Himi zirnak ah thuksinsin in Jesuh dungthluntu timi cu ziang asi? Dungthluntu in ziang a zum? Ziangsi a tumtah timi pawl kan zoh vivo ding.\nJohn tihnimtu thuanthu (John 1:29-42) ah John in ziangtin Jesuh a rak pehtlaihdan, a rawngbawlnak hmuahhmuah cu Jesuh ah a tawpnak pawl kan zoh ding. Cuvek thotho in Jesuh in a dungthluntu pawl a ko ih a dung an thlun tikah ziangvek in Jesuh ih hnatuan mission ah an tel ve timi pawl kan zoh ding. Nangmai hmuhtawnmi pawl tla zalen zetin sim ve aw.\nAhmaisa zirnak ah Jesuh le dungthluntu pawl thu kan zir ih Jesuh in a dungthluntu pawl hnenah a zirh hmaisa bik le zirh netabik, a thupek netabik tla kan zir. Nitin te canpualtha a um ih piang in Jesuh uknak leitlunah karhzaiter sinsin dingin le a hmin thang sinsin dingin simsuak ding hngilh hrimhrim hlah.\nHimi zirnak hi thlacam nak in Pathian thawn pehtlaihnak in thok aw. A hnuailam vekin thlacam na thawk thei:\n· Jesuh Khrih dungthluntu pakhat si ve dingin dungthluntu dang pawl thawn pehzawm pawlkom awknak na neih thei mi parah Pathian hnenah lungawithu sim aw.\n· Na nunah Pathian in hna a tuandan pawl par khalah lungawithu Pathian hnenah sim aw.\n· Pathian thu na zir vekin fimnak dil aw.\n“Dungthluntu” (Disciple) timi tongfang cun Jesuh Khrih ah rundamnak a cotu pawl nitin ten an nundan, Khrih dung an thlundan thu pawl a lailang. Cutin zumtu zapi ten Jesuh Khrih dungthluntu “disciple” kan sinak a langter. Jesuh Khrih dungthluntu kan sinak cu kanmah hnakin thlarau lamah a pitling deuhtu dung kan thlunnak in asi. Cutin kannih in kanmah hnakin thlarau lamah a pitlungmi, zirhtu dung kan thlun vekin kannih khalin midang pawl kha dungthluntu ah tuah in Jesuh dungthluntu kan karhzai ter vivo asi. Hitin nitin zumtu nunah, dungthluntu in midang pawl Jesuh dungthluntu ah va tuah vivo nak program hi “Dungthluntu lamzin” tiah kawh asi. Dungthluntu ah mi va tuah nak in siseh midang dungthlunnak in siseh zumtu pakhat cu thlarau nun mi pitling asi theinak lamzin asi.\nNangmai tongkam in Jesuh Khrih dungthluntu timi cu na theihfiang dan in sim/ngan aw?\nDiscipleship ih umzia le tuahtulmi pawl thu ah sut duhmi ziang na nei?\nJohn tihnimtu cu leitlunah tumtah mission nei in a ra. Pathian in Messiah a ratnak ding lamzin sialtu dingah tuanvo a pekmi asi. A hnuailam Bible thuanthu in Jesuh leitlun hnatuan mission thu a sim fiang. Cuhlei ah a dungthluntu pawlin ziangvek dinhmun le tuanvo kan nei timi tla asim fiang asi.\nJohn 1:29-42, 29A thaisun ah Johan in Jesuh a hnenih a rat lai kha a hmu ih, “Leilung sualnak a phurtu Pathian Tuufa khi zohhnik uh! 30‘Ka dungin mi pakhat a ra, a sinain kei hnakin a tum sawn, ziangah tile ka suah hlanah anih cu a rak um zo,’ tiih a thuhla ka sim rero zo mipa cu amah hi a si. 31Amah hi zo a si ding ti ka rak thei lo. Asinain amah hi Israel mi pawlih an theihnak dingah tidai in baptisma ka pek rero sannak a si,” tiah a ti.32Johan in, “Thlarau cu vancung ihsin thuro bangin a rung ih a parah a rung fut kha ka hmu. 33Amah teu a si tihi ka rak thei thotho cuang lo, sikhalsehla tidai in baptisma pe dingih i thlahtu Pathian in ‘Thlarau a rung ding ih mi pakhat parih a fut kha na hmu ding; cupa cu Thlarau Thianghlim in baptisma petu ding a si,’ tiah i sim. 34Cupa cu ka hmu ngah zo. Fiangtein ka lo sim: Amah cu Pathian Fapa a si,” tiah a hmuhmi le a theihmi kha a sim.35A thaisun ah Johan le a dungthluntu pahnih cu cutawk ah an ding sal ih, 36Jesuh a rat kha an hmuh tikah, “Pathian Tuufa khi zohhnik uh,” tiah Johan in a ti.37Cutiih a timi cu a dungthluntu pahnih cun an thei ih Jesuh hnenah cun an feh ve. 38Jesuh cu a dunglet a her ih an rak thlun kha a hmuh tikah, “Ziang so nan hawl?” tiah a sut.\nAnnih in, “Rabbi, khui-ah so na um?” tiah an let. Rabbi ticu zirhtu Sayapa tinak a si.39Jesuh in, “Ra uhla ra zohhnik uh,” tiah a ti. Cuih tikcu cu zanlam nazi pali hrawng a si. An feh ih a umnak cu an va hmu ih cuih ni cu a hnenah an caam ta.40Cuih mi pahnih lakah pakhat cu Simon Piter ih naupa Andru a si. 41Hmakhatteah a u-pa Simon kha a va hawl ih a hmuh tikah, “Messiah cu kan hmu zo,” tiah a ti. Messiah timi cu Khrih tinak a si. 42Cule Simon cu Jesuh hnenah a fehpi.\nJesuh in amah cu a zoh ih, “Na hmin cu Johan fapa Simon a si; sikhalsehla Sefas tiah kawh na si thlang ding,” a ti. Sefas ticu Piter ti thawn a bang aw ih a tican cu ‘lungto,’ tinak a si. *\nA tlun Bible bungcang pawlin Jesuh thu ziang in zirh?\nJesuh dungthluntu timi cu ziangsi umzia? Tiah thusuhnak kan sim tikah dungthluntu hnatuan le sinak hnakin Jesuh ih sinak le hnatuan kan theih hmaisak lawngah dungthluntu ih sinak le hnatuan khal fiang ten kan thei thei ding asi.\nTuini ah Jesuh sinak le hnatuan a phunphun in ziangtin mi in an sim theu?\nJesuh cu zo asi, ziang asi, ziang a hnatuan timi ziangtin na sim fiang ding?\nJohn tihnimtu in Jesuh sinak a phunphun a sim, “Pathian tufano”, “Pathian Fapa”, “Thiang Thlarau thawn tihnimnak petu” ti ah a sim. Cui hleiah John in Jesuh thu a sim tikah a hlanpi ihsin a um zomi, John ih suah hlan ihsin a um zo mi timi thu tla a sim. Jesuh thu asinak danglam zet thu a sim, Jesuh cu milai menmen asilonak thu pawl a sim fiang. Jesuh cu fala thianghlim pumsung ihsin naute in a rung suak ih milai sinak zaahza, le Pathian sinak zaahza nei in sual nei loin leitlunah a nun thu hi zumnak thurin hngetkhoh asi. Jesuh leitlun a rat tikah tumtah, hnatuan mission nei in a ra. ““Leilung sualnak a phurtu Pathian Tuufa khi zohhnik uh!” (John 1:29). “Leillung sualnak phurtu” tiah a sim.\nLeitlun cu sual ruangah siatsuah in a um zo vek in milai bulpak ciar khal sual ruangah thluksiatnak nun in kan nung asi. Jesuh cu sual buainak tuah tha dingin leitlun ah a ra. A thihnak le thawhsalnak in rundamnak sangka in onsak—sual ngaidamnak in tuahsak ih cutin tuahthat sal mi nun in nungin Pathian thawn pehzawm awknak thar in tuahsak zo. Cucu Thuthangtha asi.\nJesuh ih mission hnatuan mi ziang na hmu thei?\nDUNGTHLUNTU PAWL CU JESUH IH LEITLUN MISSION AH AN TEL VE ASI.\nJesuh dungthluntu vekin nun ding ahcun Jesuh ih mission theih hmaisak a tul asi. Thieh lawng a tawk lo ih Jesuh ih mission hnatuan nak ah kan tel tengteng a tul asi. John tihnimtu dungthluntu pawl tla in Jesuh an hmuh tikah Jesuh dung an thlun, a tak in an cangvai ve asi. Jesuh dungthluntu diktak si thei dingin theihnak lawng a tawk lo ih Jesui’ leitlun mission ah telve tengteng a tul asi.\nMidang zumlotu hnenah Jesuh thu na sim tikah na hmuhtawn mi thu ziangtin sim/ngan aw?\nJesuh thu midang zumlotu hnenah kan sim lawng si loin ziangtin Jesuh leitlun hnatuan mission ah kan tel thei ve ding?\nBible sungah kan hmuh vekin Jesuh in a dungthluntu pawl hnatuan a fial tikah mi pakhat lawng a thlah dah lo ih midang thawn a kawp in lole a bur in athlah theu kan hmu. Cutin leitlunah Pathian uknak ram karhzai ter dingin kawp in lole abur in dungthluntu pawl cu hnatuan afial, a thlah theu asi. Amah Jesuh lala khal leitlunah taksa in a um lai ah dungthluntu pawl thawn an vak theu asi. Kannih khal Jesuh ih hnatuandan kan thlun ve dingmi asi.\nLeitlun ah Jesuh ih mission hna kan tuan tikah bulpak pakhat te lawng si loin mibur (team) hnatuan tikah ziangvek hlawknak thatnak a um?\nTEVE IN TUAH AW\nJesuh dungthluntu nun cu mahte bulpak in nun asi dah lo. A bur in zumtu dang thawn pawlkom nak nei in nun asi. Cutin mibur in umnak hmun ah midang zumlotu pawl sawm vivo in dungthluntu karhzar ter vivo ding asi.\nCan tawite la in zumtu dang pawl thawn can hmang tlang in tuah dingmi tuah aw\n1. Khat le khat hrang thlacam sak: Thinlung muril phorh suak in hmuhtawnmi lakah lungawi riahsiat, harsat nak tivek pawl simrelnak can minute ziangzat simaw hmang in thlacam tlang.\n2. Nan duhtlang mi relkhawm in park ah lek tlang, zanriah ei tlang, movie zoh tlang, thil pakhatkhat tuah tlang in pawlkom nak nan group in tuah. Awlsambik cu hmaizarh group in tawn khawm hlan ah duh tlang duhmi pawlkomnak hrang nawm awknak tuah asi thei.\nTHLACAM DILDUHMI PAWL NGAN :\n-Bulpak thlacam in Pathian thawn pawlkomnak\n-Bible siar in thusuhnak pawl rak sang aw\n-Tuzarh sungah na can hmanmi cu Jesuh hrangah sunglawi thei bik in hman zuam aw. Na khawm tikah Khrih dungthluntu midang pawl thawn pehtlaihnak san nei zetin hman zuam aw.\n-John 1:29, zohlo in ngah aw.\n-Tuzarh nan group tawn khawmnak, Bible study nakah jesuh dungthluntu dang sawm in nan hnenah tel ter aw.\n-Nitin te ca ngan aw; Jesuh ih leitlun mission ah na tel venak ca sung ah ngan khum aw. Cutin na tuah asile nikhat hnu nikhat Jesuh hrangah ziang na tuah timi a lo theihter ringringtu na cinken thei nak ah tla a tha.\nA hnuilam Bible na siar phah in Pathian Thlarau in a lo zirhmi, na lungsung tapbikmi pawl ngan khum aw:\n1. Luke 14:25-35\n2. Luke 15:1-17\n3. John 17:6-19\n4. John 21:15-23\n6. 2 Tim 2:1-13\n7. 2 Tim 2:14-26\nRIAN DING LE PE DINGAH\nJesuh dungthluntu pawlin Jesuh leitlun a um lai ah ruahsannak tumpi an rak nei. Thuneihnak le siangpahrang sinak thawn a din tikah dinhmuntha ngah an rak beisei. Asinan Jesuh in a dungthluntu pawl hneneh leitlun sunparnak le hlawnthil pawl thuneinak pawl ruahsan lo dingin thu a simfiang hai.\nMark 10:42-45, 42Curuangah Jesuh in an zatein a kokhawm ih, “Leitlun ram uktu pawl cu an ukmi pawl kha an lal-hnawh ih an hotu pawl tla cu thu an nei nasa ti cu nan thei. 43Asinain nannih lakah cun hi bangtuk cun a si lo pei. Nanmah lakah pakhat in a tum bik si a duh ahcun nan zate riantu a si pei. 44Nanmah lakah pakhatnak si a duhtu cun nan zate sal a si pei. 45Ziangah tile Milai Fapa hman hi rianmi si loin miriantu si dingah le mi tampi tlen dingah a nunnak pe dingin a ra a si,” tiah a ti.\nJesuh dung kan thlun rualrual in porh awknak le duhamnak kan fimkhur a tul.\nDungthluntu dang pawl parah iksiknak le zuam awknak lungput nei dingin ziang in a cang ter?\nZiangruangah midang hnakin cuangmawr deuh, tha deuh si deuh in na thei aw aw?\nMidang thatnak liolio hrangah thiltha na tuah tikah ziangtin na thinlungin na ruat?\nJesuh dungthluntu nun cu hi leitlun ah hlawknak hrangah asilo. Cat lo in midang thatnak hrangah pe suak nun, riantu nun asi sawn.\nJESUH IN LEITLUN AH MISSION A NEI ASI.\nJesuh dungthluntu timi cu ziangsi umzia? Leitlunah Jesuh mission hnatuan tuan ve, rawngbawlpi kan si kan ti zo. “Leitlun sualnak phurtu” (John 1:29) ah a sim zo vekin asi. Asinan thuk sinsin in ziangciah asi, Jesuh dungthluntu nun cu zoh hrih uhsi.\nJohn tihnimtu in a rawngbawlnak neta lam lawngah Jesuh thawn an tong aw. Asinan John hnen ihsin zir dingmi kan nei asi. A hnuailam bungcang zoh uhsi.\nLuke 3:15-17, 15Mi hmuahhmuah in ruahsannak an nei ciamco ih Johan cu Messiah a si pei maw, tiah an mangbangin an ruat fingfing. 16Curuangah Johan in, “Kei cun tidai in baptisma ka lo pek. Asinain mi pakhat kei hnakih tum sawn a ra ding. Kei cu a kedam hri phoih saktu ding hman ka tlak lo. Anih cun Thlarau Thianghlim le meisa in baptisma a lo pek ding. 17Fang seepnak ṭangṭa a keng ih fang pawl a seep ding. Fangngai cu a cuam sungah ṭhatein a ret thluh ding, a sinain a hii pawl cu a mit dah lomi meisa sungah a ur ding,” tiah a ti.\nAtlun bungcang ihsin John tihnimtu thu ziang kan zir thei mi a um?\nA tlun bungcang ihsin Jesuh thu kan zir thei mi ziang a um?\nJohn san lai Jews minung pawlin Messiah a ra ding tiah an rak hngak rero. Messiah cu ropi zetin a ra dingih leitlun a rundam ding tiah an rak ruat. John khalin Jesuh cu amah hnakin a tumsawn ti a thei. Messiah in Thiang Thlarau le milai pehtlaih awknak a um ding thu a sim, Thiang Thlarau baptisma a um ding thu tla a rak sim cia. Hi thu pawl hi a thupi tuk, ziangah tile Jesuh ih leitlun mission cu leitlun rundam asi ih Pathian huham cahnak le thuneihnak lawng in a ngah mi asi. A tluse zo mi leitlun cu Jesuh in a remthat theinak cu amah leitlun sersiamtu asi. Sual a ngaidam thei nak cu Pathian asi ruangah asi. Cutin asivek in Jesuh ih leitlun mission ah kan tel ve asi ahcun kannih khal a tawp tiang ziangkim tuansuak asi ding ti a fiang cia asi.\nJesuh dungthluntu si dingin Jesuh cu Pathian asi ti a hmaisa ah Jesuh ih identity kan pom hmaisak a tul asi.\nJesuh amah rori in hitin a sim:\nJoh 10:27-30, 27Ka tuu pawl cun ka aw an ngai; keimah in ka thei hai ih annih in in thlun. 28An hnenah kumkhua nunnak ka pek ih ziangtik hmanah an thi nawn lo ding. Zohman in in long thei fawn lo ding. 29Anmah ka hnenih i petu ka Pa cu ziangzongza hnakin a tum ih * amah ih kut sung ihsin zohman in an long thei lo ding. 30Ka Pa le keimah cu pakhat kan si,” tiah a ti.\nJesuh cu Pathian asi ti fiangten ziangtin na sim thei ding?\nCuvek thotho in Jesuh in leitlunah a mission thu khal fiangten a sim asi:\nA hnuailam bungcang pawl siar aw la Jesuh ih leitlun mission pawl na hmuhsuak mi ngan aw:\nJesuh dungthluntu nun cu a hmaisa ah Jesuh ih Pathian sinak famkim ten pom, cohlan asi ih a pahnihnak cu leitlun ah Jesuh mission ah tel ve asi.\nDUNGTHLUNTU CU JESUH MISSION AH AN REL VE\nJesuh dungthluntu nun cu Jesuh ih leitlun mission cu leitlun rundamtu asi tiah pom le cohlan asi. Cucu step 1 nak lawng asi hrih. Pahnih nak cu Jesuh ih leitlun mission ah telvenak asi. Cangvaihve tel ve a tul.\nAsile ziangtin nitun nun a takram ah Jesuh leitlun mission ah kan tel ve ding? A hnuailam ah phun 4 in Jesuh in a dungthluntu pawl huham cahnak a pekdan:\n1. Jesuh in dungthluntu pawl a ko\n2. Jesuh in dungthluntu pawl a zirh\n3. Jesuh in dungthlung pawl hmanrua tha thawn a thuam\n4. Jesuh in dungthluntu pawl a thlah\nA tlun pa 4 lakah khuimi bik theihfiang laihlang fiang na duhbik, ziang ruangah?\nKan feh vivo hlan ah Jesuh ih leitlun mission ah tel ve timi umzia thuk sinsin kan fiang theinak hrangah zoh hrih uhsi. Leitlun pawlkom member sinak in Jesuh dungthluntu kan si lo.\nSilo; Jesuh dungthluntu nun cu kan nun pumhlum amai hrangah pek, ap asi. Amah in fiang tuk in in sim.\nLuke 9:23-24, 23Cule an zate hnenah, “Zokhal sisehla i thlun duh ahcun mah zawnruahnak kha tlansan sehla nitinte a thinglamtah phur in i thlun seh. 24Ziangah tile zokhal siseh amah ih nunnak a hum duhtu cu a nunnak a sung ding; sikhalsehla keimah ih hrangah a nunnak a sungtu cu a nunnak a hum ngah ding.\nHimi bungcang ziangtin na sang ve ding?\nTaksa ruangpum in thihnak thu a simmi asilo. Dungthluntu hmaisa pawl cu Khrih dung an thlun nak ah a taktak in taksa thihnak tuartu tla an um ko. Jesuh in in zirhmi cu a dung kan thlun ding asi ahcun kanmah milai tumtah le duhnak hrangah nung nawn loin Jesuh cu kan nunnak parah thu neitu, Lal le Siangpahrang, Bawi ah kan nitin nun thuneitu ah ret asi.\nZiangtin Jesuh hnenah na nun na ap zonak a um?\nA ra lai dingmi zarhkhat sungah na nunnak cu nangmah in control non loin Jesuh ih control dingin ziang step na lak hrih thei, ziangtin nun hlannak na nei thei hrih ding?\nPahnihnak ah Jesuh mission ah kan tel tikah hlawhtlinnak cu kanmai hmanrua, cahnak huham parah a hngat aw lo, amai cahnak huham parah a hngat aw mi asi. Kan kiangkapah, kanmai duhnak parah leilungpi a thum aw lo ti theih a tha. Kan tuah that le tam, taimak nak parah kan hlawhtlinnak Jesuh ih mission hnatuan hlawhtlinnak a thum aw lo, amai duhnak, huham cahnak, fimnak le hmanrua pawl parah a thum aw sawn mi asi.\nJesuh in hitin asim:\nJohn 15:5, 5Keimah cu Sabit hri ka si ih nannih cu a hnge nan si. Zokhal ka sungah a um ih kei khal a sungih ka umcilh mi cun rah tampi a rah ding; ziangah tile keimah tel lo cun zianghman nan tuah theimi a um lo.\nNa nitin nunah Jesuh Khrih na hnenah a um ruangah a huham cahnak in ziangvek hlawknak, thathnemnak na neih phah?\nJesuh Khrih dungthluntu pakhat dinhmun in na nun in ziangvek rah tha a rah suah leh ding tiah na zum?\nJesuh dungthluntu pakhat na si vekin na nun cu amah ah na ap ih na nun ziangkim parah amah thuneihnak lalnak na pek ih amai hmanrua le huham cahnak ringring na nung asi ahcun Jesuh ih leitlun mission hnatuan ah tel ve in a lo hmang ding asi.


India Ram Ah Palik Pakhat Cu Thla A Ṭih Tuk Ruangah A Awkaw That – Meifar\nIndia, Tamil Nadu, Cuddalore district palik sakhan sungih thilthleng a si. Palik ṭuanlai pacang kum 33 mi in thla a ṭih tuk ruangah a awkaw that tin India Today thuthang sungah an tarlang.\nPalik Prabhakaran hi a harhdamnak a ṭha lo ruangah siikhan ah an tuamhlawm aw ṭheu, a nupi thawn fanu le fapa pakhat an nei ih palik quarter sungah an um. A zanmang ah meisa lakih um nunau pakhat a hmu ṭheu ih arak rek tum, a hnaihnok ringring.\nA mang thuhla cu a innsang le rualpi hnen khalah a sim thei. A thinhar ruangah kut-rin zohthiam hnen khalah bawmnak ava dil zo, a damlonak ruangah ni 15 sung cawlh a la ih an innsung ih pathian biaknak khan sungah a kharhkhum aw.\nA nupi le a fale pawl cu an sungkhat puainak hmun ah a fehter thluh ih amahten inn ah arak um. A nupi le pawl an va tlun tikah cun thlaiaw that in an hmu, siizung ah an tlanpi hngal nan sibawi in a thi zo thu an rak sim thei.\nCuddalore New Town Police khalin thla a ṭih tuk ruangah a thataw tin an phuang, cun thubuai an ngankhum ih a thihnak san cipciar ih thei dingin an zingzoi vivo ding. Thilmak zet pakhat cu ahlan ah an umnak palik sakhan sungah nunau pakhat cu datsii (Kerosene) thawn tawi aw in a urthat aw zo.


Diamond Thawn Tuahmi Meithal AK – 47 Honduras Ram Ah Kai - Chinland Today Media\nJanuary 10, 2013 1:32 am·0 comments\nTEGUCIGALPA : January 7, 2013 Monday sun ah, Honduras ramsung, Ciudad Jardin timi khua ah, diamond lawnglawng ih tuahmi AK-47 meithal cu cozah thuneitu pawl in an kaihngah thu theih asi.\nHi meithal hi zota asi ti tuini tiang ah cun theihfiang ngaingai a um hrihlo nan, Mexico ram mi, rittheihthil zuartu Zetas group ih ta asi an zum. Hi meithal hi, diamond lawnglawng ih tuah asi vek in, a man hi US $ 50,000 tluk asi.\nA zaten diamond lawnglawng in an ceimawi thluh ih, himi an kaihrual hin meithal dang le ralthuam ci 32 khal an kaitel. Cumi an kaihmi lak ih tel pawl cu, grenade launchers, grenades, night vision goggles le meithal mu ih kahtlang theihlo mi kawr pawl an si ih, hipawl hin US $ 2 million tluk man hrawng asi ti in cozah thuneitu lam cun an sim.\nHi Zetas hopawl pawl hin, Mexico ramsung ah rittheihthil nasazet in an phurlut ih, cozah thawi andoawknak, an zuarmi rittheihthil ih mi a tithihmi pawl le midang thawn an doawknak pawl ihsin kum 6 sung ah mi 70,000 tluk an thizo. Hi Zetas pawl hi Central America, South America le USA pawl ih rittheihthil phurluttu group tumbik pakhat khal an sive ih, cozah tamtak ih kaih an duh ringring mi pawl an si.\nKhawdaihnak In Europe Lam Tuam Vivo Lai\nMexico Ralkap Le Rittheih Zuar Pawl Kapaw\nUS Tlangval Pakhat In Meithal Thawn Mi That


Falam Khua Inn Kaang Mi Caah Bawmhnak Hmunkip In Pek Asi, An Tawlrel Cuahmah Lio A Si Fawn – Onlinenungak\nZaw Min Tun: 𝙆𝙖𝙥 𝙩𝙖𝙠 𝙝𝙣𝙖 𝙪𝙨𝙞𝙝 𝙡𝙖𝙬 𝙢𝙞𝙣𝙪𝙣𝙜 500 𝙣𝙖𝙣 𝙩𝙞 𝙢𝙞 𝙝𝙞 𝙣𝙖𝙯𝙞 ț𝙚𝙢 𝙖 𝙩𝙝𝙞 𝙙𝙞𝙣𝙜 𝙘𝙚𝙤 𝙖𝙣 𝙨𝙞\nBy kham pat\n''𝙆𝙖𝙥 𝙩𝙖𝙠 𝙝𝙣𝙖 𝙪𝙨𝙞𝙝 𝙡𝙖𝙬 𝙢𝙞𝙣𝙪𝙣𝙜 500 𝙣𝙖𝙣 𝙩𝙞 𝙢𝙞 𝙝𝙞 𝙣𝙖𝙯𝙞 ț𝙚𝙢 𝙖 𝙩𝙝𝙞 𝙙𝙞𝙣𝙜 𝙘𝙚𝙤 𝙖𝙣 𝙨𝙞'';\_ _______________ Kawl ralkap nih uknak an...\nFalam Khua Inn Kaang Mi Caah Bawmhnak Hmunkip In Pek Asi, An Tawlrel Cuahmah Lio A Si Fawn\nChin ramkulh Falam khawpi ih Inn 6 kangral le siatnak tong Innsang hrang bomnak cu hmun tin ram tin ah pek le tawlrel rero a si ih mah le umnak hmunah suhhlam theih ringring a si. Tui dinhmun khalah bomnak sumpai le thiri phunphun petu tam tuk an um zo nan, cazin suah theimi cu Falam RC Kawhhran in ting 30 an pe fel zo ih Cheery Land Restaurant in ting 6 an pe fel zo. Cumi tlunah Sayakyi Jame Dar Ro Thang ( Aa Khuai ) khalin tulsammi fangfai le siti an tulzat a pek ding thu theih a si ih hlasakthiam Benjamin Sum khalin siattong innsang hnemnak zaihla tlunah bomnak hrang mipi sawmnak a nei dingih amah khal a tel ding.\nKalaymyo ih Falam thar Car Gate khalin Falam inn kang bomnak thilri phunphun cu Kalaymyo in Falam khawpi tiang a lak rori in an phurhsak ding thu GCO in a than zo ih Chui Yint Restaurant ( Kalay ) khalin Inn kang harsa tuar hrang fangfai , siti le arti pawl an hlu ih Falam Tha mawtaw in a lakin a phurhsak hnuah Falam khawpi an pan zo.\nSingapore ih um Chin fala le tlangval pawl khal daiten an um men lo ih Falam khawpi ih Inn kang harsa bomnak hrang sumpai an khong aw rero. China lamih um Chin mipi pawl khal a tomen thei lo ih Falam khawpi ih Inn kang harsa tuar pawl hrang bomnak sumpai an khong aw rero ve. Malaysia lam khal an cangvai ve.\nCumi tlunah US Chin Community hohannak in Falam khawpi ih inn kang harsa bomnak hrang Gofundme khal tuah fel zo a si ih dollar thawng 10 leng a lut zo. Denmark ih um Chin mipi pawl khal Falam inn kang ih harsa tuar pawl hrang sumpai an khong aw rero ve.\nHimi tlunah ramdang hmundang ih um chin mipi le pawlkom tinkim in Falam inn kang hrang bomnak an khong rero ve ih na umnak hmunah an khong lo a si hmanah online donate in peknak hmun hmun 3 lai tuah a si. Laknak : vapualauaw\nPoi Tuk E: Hakha Khuathar ah Ralkap nih Inn an Bauh Than\nThawngttha: Pu Ngun San Aung Riankhinhmi Hakha Khua Upa 4 nih an Cohlang Lo\nKachin ramchung, Tuluk ramri pawng ah a ummi Alaw Bum sakhaan lak tthan ding Myanmar ralkap nih vanlawng in ni 4 chung >>>>>>>>\nIndia ram Mizoram ah a dor mi hna lak ah 2020 thimnak ah NLD hlawtdaw (14) telh in Myanmar rammi 2200 leng an lut\nTamu i Thil A Cang Mi Cu Lungre Athei Ko Zaangfak Tuk An Si


“Ramthar Khawkhan” By: Lungbawk Brother - Chinland Today Media\nOctober 3, 2012 1:19 am·1 comment\nBy: Lungbawk Brother\nRamthar Khawkhan cahram hi tuikum 2012 US ih Chin Kumthar Puai canganzuamawknak ih pakhatnak ngahnak a si.\nChinmi cu Pathian nung biak tu miphun kan siih, kan parih a thlengmi ziangtinkim hi Pathian khawkhan tiah kan pom ttheu. Ziangtinkim kan timi sungah milai pakhat ih nitin kan nuntukhawsak nak ihsin kan miphun pi ih a rak hmuhton mi thuanthu pawl tiangin a tel. Curuangah, Chinmi pawl ramdang kan thlen hi Pathian khawkhan a si, kan ti. Cuih ram dang cu a rak umcia tu an um ko nan kan nih Chinmi hrang ahcun ‘ramthar’ tluk a si. Cumi ramthar ah ziangtin tthangso dingin kan um pei? Phundang in kan sim asile, Pathian in Chinmi pawl hnenah ramthar in pek zo ih, cuih ramthar ah a tthangso mi miphun si dingah ziangtin khua kan khang pei? ti a si. Tawite’n kan sang asile, kan tthansonak hrangih thupibik cu kan thinlungput thleng lole thinlungput rem hi a si.\nRamdang ih Chinmi pawl kan tthanso nak ding hrangah kan thinlung khawruahdan thleng hmaisabik a ttul. Kan Chinmi tampi thinlung ah Mirang le hnamdang tthenkhat pawl hi kanmah hnakih cuang-ce, fim-ce, thiamhlei-ce, le si-ce ih sersiammi vekin kan ruat ttheu. Cuvek ruahnak cu tthanso dawn tu a siih thildang zianghman kan tuah hlanah kan hlon hmaisa ta tengteng a ttul. Mi pakhat in, “Mirang pawlin Pathian biak sehla, kan nih in an mah Mirang pawl biak sehla kan tawk ciah,” a ti. Cuvek ruahnak neitu cun ziangtinso Mirang pawl cu a tluk thei ding? Mirang pawl tluk dingin tla a zuam ding ka zum lo. Curuangah Mirang pawl bang ding le an mah hnakin sangsawn si ding ahcu a ruahnak a thleng hmaisabik a ttul tinak a si. A ruahnak a thleng hnu lawngah a zuam dingih a zuam hnu lawngah a bang thei ding sisi.\nTu dinhmun ah mirang pawl hi kanmah Chin mi hnakin kilkip ah an tthangso sawn ko nan, kan mah Chinmi pawl vekin an tthangso cak lo. Mirang pawl calai an neihnak kum zanga lenglo a si zo. (Shakespeare in AD 1500 hrawngah ca a ngan mi kum ka lak menmi a si, himi hlanah an nei zo ding). Asinan, tuvek ih IT (Information technology) san an thleng ding hrangah kum zanga lai an rei. Kan nih Chinmi cu Calai kan neihnak kum zakhat fang lawng a si. Tuni ah ramthar thleng Chinmi pawl social media hmangin pakhat le pakhat an pehtlaihawk nak kumhra lai a kim thlang. A karlak ah kum zakhat hrawng lawng a rei. Cuvek in kan thangso cak mi hi uarawknak ahcun hmang ding a si lo. A tlunih kan simzo bangin Pathian nung biaktu miphun kan siih Pathian thlausuah kan co tinak a si. Hih thu hi thazaang laknak ah kan hmang cio pei uh! Chinmi kan menmen lo! Mirang pawl hnakin kan tthangso cak sawn. Curuangah Mirang pawl kha kanmah hnakih ‘Hnam U’ vek ih kan ruahnak kan hlon thluh pei uh. Kan nih khal tthangso thei le tthangso cak zetmi miphun kan si ti kha kan thinlung sungah kan ret a cu zo.\nA pahnihnak ah kan umnak ram hi Pathian pek mi ramthar a si tiin inntek thinlung kan put a ttul. Mikhual thinlungput kan hlon a ttul tinak a si. Cutin kan ti tikah, ziangtinso Pathian pekmi ramthar na ti thei? in ti men ding. Cuih thusuhnak cu hitin kan sang pei! Fimnak le thiamnak ruangih America thleng hi kutzung siar theih an si. Neihnak ih thleng tla cu an umlo tluk tiding a si ko. Ramthar kan thlen hi kan fimnak a si fawn lo, kan neihnak a si fawn lo, rinlo paral in kan thleng le a si fawn lo, duhlo cingin kan ban in indirh ciamco mi le kan si fawn lo, cucun ziangdang si simding a um nawn? Pathian thlausuah, Pathian khawkhan a si mei ko lo maw? Curuangah, hitawk ram kan thleng hi Pathian khawkhan rori a si ti kha hahdamte’n pom mei aw. Na fim ruangah asilo, na thiam ruang khalah asilo, duhtuk ruang khalah thlen hluahhlo a ngah fawn lo. Pathian pekmi ramthar ti lo bak cu ziangsi a dang sim ding a um nawn?\nCuruangah, Pathian pekmi ramthar ah hna kan ttuan ah siseh, tlawng kan kai ah siseh, khawsung vantlang umtlang nak ah siseh, kawhhran um tikah siseh, ziangtinkim kan tuahnak ah inntek thinlungput nei in kan tuah a ttul. Inntek cu mikhual vekin caan malte sung hrang lawng ruat loin a ra lai ding caan saupi hrang tiang khua a ruat a ttul. Mitampi cu Delhi le Malaysia in kan ra thleng. Cutawkah kum reipi a umtu tla kan umih cutawk kan um lai ih thiltidan in inciahneh nak zawn tampi a um lai. Delhi le Malaysia kan umlai ahcun ramdang fehding kan bawhih reipi kan umlo ding ti kan thei awk. Cutikah thil kan tuahnak ah caan malte sung hrang lawng ruatin kan tuah theu. Tlawng kan kai ah siseh, hnatuannak ah siseh, biakkhawmnak kan hril tik khalah thungai thlak in khua kan ruat lo. Mikhual vek in kan um.\nHitawk ramthar ahcun thungaithlak te’n khua kan ruat a ttul. Kawhhran khawmnak kan hril tik khalah khua napin ruat hmaisa a ttha. Chin miphun hi a burpi ih hna kan ttuantlang theilo nak le kan lungrualnak in dawnkham biktu pakhat cu Kawhhran tthenawknak hi a si. Cuih lungruallo nak cu tthansonak dawnkhamtu bik a si fawn. Curuangah, kawhhran tthenawknak mal dingin kan zate’n ttuanvo kan nei ih, khua kan ruat khal a ttul a si. Mi tampi cu Delhi le Malaysia lai vekin ka hnampi umnak ah, ka sungkhat unau umnak ah ka ummen pei kan ti. Cuti ding a si lo. Pathian thu thlarau thazaang ngah theinak hawl hmaisa ih cutawk kawhhran ah khawm ding a ttha. Hawlta le zingzoi ta loin kan sungkhat unau umnak a si ruangah kan um men a si le, leh hnuah Pathian thu thlarau lamih kan phurzawng asilo tikah kan suak salih pakhat le pakhat hmuhawk thiamlonak tla a suah ter sawn. Curuangah, ramthar thlen vete’n kawhhran ah lutlohli loin, hitawk hi kumkhua ka umnak ding a siih, tiin ciamciam te’n khua ruat hmaisa sehla, tthenawknak tla a mal deuh ding. Kawhhran cu Pathian thu thlarau tirawl hlawmawknak a siih, kan phurzawng a bangawk a si ahcun pakhat le pakhat karlak remawk lonak a um hmanah tthenawk nak tiangtiang a suahpi lo. Curuangah, kan miphun tthansonak dawnkham zettu, Kawhhran tthenttheknak malter tu dingah ttuanvo kan nei cio ih, khua napin kan ruat cio a ttul.\nCuvek thotho in ramthar ah umhmun khuar rero lai kan si tikah, hnattuan khal ttuan menmen in a tawk nawn lo, hih hna hi reipi ttuanding ka siih ka paih mi taktak a si maw? ti kan ruat a ttul. Kan paihlo mi cu hlawh a tthat khal le ttuanlo in kan paih mi sawn ttuan a ttha. Mikhual vaktawi bangin hmuhmi poahpoah ttuanmen in a tawk nawn lo. Delhi le Malaysia kan um lai cu reilote umding kan si ruangah, ziangvek hna kan ttuan khal le a poi lemlo. Paisa ngah tam theinak kha a ttha a si ko. Asinan, hitawk ahcun kan paihlo mi hnattuan cu lehhnu ah kan ning ih tu le tu kan lut kan suak tikah, record hrangah a ttha lemlo. Hnattuan pakhat rei zetzet ttuantu kha miin an rinsan, thuhla pakhat khat ruangah hnattuan dang a hawl tik khalah a ngahsal ding a olsam zet. Curuangah, reipi umding in kan thinlung kan rem a ttul. Mikhual kan si lo ih, inntek sawn kan si thlang kan ti a cu zo.\nAnetabik ah, hih ramthar ah Chin mi pawl kan tthanso nak ding hrangah tuahding tampi a um. Cumi lakah a tlunih kan simmi thinlungput thleng le rem ding ti hi tthansonak ding hrangih hmaisabik karbak a si. A thupi bik khal a si fawn. Kan zuam ahcun hnamdang pawl vekin kan fimthei, kan lian thei ih mi cuanghmuar ah kan suak thei timi hi kan thinlung sungah kan ret tengteng a ttul. Cuih tlunah, Pathian in milai hmuahhmuah bangran te’n in sersiam a si timi kan thinlung sungah kan cingkeng ringring pei uh! Cutiloih mi hnakih niamsawn ih kan zoh awk ahcun kan thangso ding tlukin kan thangso thei lo ding. Ziangahtile kan thok hlanin kan sung cia cuteh! Sungcia tu cun ziangtin nehnak a co sal ding? A cosal hmanah a har zet ding. Curuangah tthangsonak ding ah nehtu thinlung kan put a ttul ih, nehtheitu kan si tiin mah le mah zumawknak neih khal a ttul. Kan miphun hrangah ttuanvo tumpi mi pakhat ciar in kan nei, kan liangpar ah kan phur cio. Cuih ttuanvo cu nehzet in ttuan tum uhsi, phur tum uhsi! Chin miphun lungrualnak ding hrangah siseh, Kawhhran tthentthekawk lonak ding hrangah siseh, kan ttuanvo cio thei tlangin kan miphun pi a tthansonak ding hrangah zuamcio uh si!\nMidum le Mirang Lamlengtlang\nInnsang Nun Pehtlaihawknak Ih Bulpak Tuanvo\non October 3, 2012 at 7:18 am\nca tlang tha tak si,zg ah ti cun a hlan ah zo hman in an rak ngan thm lo rg ah.\nmirang pawl an thg so muang na ti nan an mah nih si tuah suak,an tuah suak cia mi kn thm le hmg rg ih thang so cak kn ti awk kha cu ruah a va tul ve w???\ncun..,pathian pek mi ram thar cu a si ko,k pawm ko ee!\nkn len rg ah,kn fim rg ah, kn duh lo pi kn ban ih dirh cawp ih feh cu kn si lo nan..,mi tam tak cu thupang case sim ih feh kn tam si khawh??? (eg. kei khal k him thluh cu k ti aw lo.)mi ram ah khal kha a nei tu din hmun si duh in ccoc tak in thil kn va ti ciam leh pg ke aw,daan pah bal hkw kn sii dg.


Neymar A Rakir Sal Zo – Times Of Chinland\nKe naa ruangih cawl ringring PSG hmaitlan Neymar khal that lam pan vivo in training a tuah aw thei zo thu PSG in an tarlang.\nNeymar hi January ni 23 ih siatsuah aw a si ih rel zo bangin thla 2 le hrek kim zikte a cawl thlang.A siatsuah awk tir ah thla 2 hrek hrawng a colh tul ding thu PSG in an rak than ih tuah training a tuah rero thei zo cu a si.\nNeymar in PSG Bualrawnpi ah training a tuah rero thei zo nan,ziangtikah Bawhlung a sit thei ding timi cu PSG in felfaiten an phuang thei hrih lo thung. Kar 2 hnu ah x-ray an tuahmi a fel dingih Neymar lek ding caan khal a fiang ding ti a si.\nNeymar dam lo sungah PSG cu Champions league ihsin an rak tlafel zo ih Europe ah beisei ding zianghman an nei nawn lo.Asinan, France ligue 1 ah hmaihruaitu an si ih league cup khalah final an lut zo a si.\nBarcelona Neh Kan Tum – Atletico Madrid Coach Simeone


Mai Far Men Par Hlasak Vivo Thei Lai Pei Maw! - Chinland Today Media\nOctober 4, 2012 3:44 am·7 comments\nCT | 4 September\nAizawl : Kan Chin mi Pathian thangthatnak lawngah ka awzai ka hmang ding titu Mai Far Men Par cu a dang, a aw bawm ih sernung a um ruangah sibawi pawl in hlasak cawl hrih dingin an sim.\nAsinan Mai Far Men Par cun Pathian rinsannak thawn Pathian thangthat hlasak bansan a tum lo thu tuizing ah CT palai thawn an biak awknak ah a sim.\nMai Far Men Par cun ‘Tuizarh sung rongbawlnak kan nei ih hmaizarh khal kan nei peh bet ding. Mipi hlasak ahcun ka au theilo, rualpi khal reipi ka be theilo.\nKa aw khal a phirin a suakcan a um theu; ziangvek a sikhalle Pathian in tuahtheilo mi a neilo a mah thangthathlasak cu ka bang cuang lo ding’ tiin CT palai thawn an biak awknak ahcun a sim. Ram dangdang ih um Chinmi zumtu pawl ih thlacamnak thawn in rak bawm cio uh ti khal cun a sim.\nTu vek dinhmun a si vivo ahcun nehhnu ahcun a hlasak khal a cawlh a tul men ding tiin an khawmnak ih a hlasak ngaitu hmintarlang duhlo cun CT palai hnenah a sim ve. A awsuak Pathian in a hmang ticu phat ding a um lo sinan a aw cu a tlaniam vivo in ka thei ti khal cun a sim bet.\nChin Arsi Mai Far Men Par A Or At Ding\nSadaw le Tihang Lilawn Don Thlang Ding\nA va pawi em, hi thu hi ka rak theizo,Ka rak comments dah lo, Pathain in a lo ti dam thei ti ka thei ka um nak ih thlaza ka lo cam pi, Na aw kan ngai khawp lo Pathian hmel langnak ah cang hramseh tin thlaza ka lo cam pi\non October 5, 2012 at 5:44 am\nPathian in damnak lo pe hram seh!\nNa aw te ka ngai ringring.\non October 5, 2012 at 5:45 am\nThlacamnak ah kan lo mang ding.\nPathian in damsaunak lo pe sawn seh.\nA rang lam in na dam ding.\nA aw Pathian hrangih a pe tu cun a tisiatsak lo ding.\nPathian in a hrangah tumtahnak a nei sawn a si.\non October 7, 2012 at 4:22 am\nA vapoive, Pathian sunparnak langtertu ah sawn sihram seh! Thlacamnak in kan lo ttanpi sokhaw..,\non October 7, 2012 at 12:12 pm\nNa thu hla thei tu hmuahhmuah in thlaza kan lo cam pi.Na dam tha sal ding.\nMicheal.Zun Hlei thuan says:\non April 22, 2015 at 5:00 pm\nPoi tuk.hmai lam ah pathian in hla sak thei sal ding in bawm hram seh tha za ka cam.


Tokyo University Ih "Aung San Suu Kyi Room" A Veikhatnak Mipi Hmuh Ding - Chinland Today Media\nTokyo University Ih “Aung San Suu Kyi Room” A Veikhatnak Mipi Hmuh Ding\nDecember 16, 2015 6:12 am·0 comments\nJapan ram, 1980 kum lailak hrawngih Daw Aung San Suu Kyi ih monograph a rak ttuan lai ih a umnak Office cu December 18 ah a veikhatnak mipi hmai ah hmuhnak neih a si ding ti’n Kyoto University’s Center for Southeast Asian Studies in a phuang tiah The Asahi Shimbun in a tarlang.\nDaw Aung San Suu Kyi cu 1991 kum ih Nobel Peace Prize pek/hlan a si ih cumi hnu ihsin cuih a umnak room cu “Aung San Suu Kyi Room” tiah sunlawihnak thawn hmin pekmi a si. Mipi hmai ih hmuh ding ni ah Daw Aung San Suu Kyi ih zuk pawl, cuih center ih a um sungih a hmanmi thilri pawl le mikhual cazin pawl hmuhnak neih a si ding. Room sung lut ih zohtu dingah mipum 50 lawng sian a si.\nDecember 11-18 tiang hi Kyoto University’s ASEAN week a si. Cumi kar sungah leitlun ih mi laar pawl, Southeast Asia ih mi fimthiam pawl tonawknak le ca siarnak puai ti a si ih puai dang tete ih tthentthek ah Daw Aung San Suu Kyi ih Room hmuhnak neih a si.\nSuu Kyi ih zuk hmuhnak hi December 18-19 ah a si dingih zinglam nazi 10 ihsin zaanlam nazi 5 tiang a si ding. A hmun cu Inamori Foundation Memorial Hall of Tokyo University ah a si ding. Cazin pek ttul loin alak ih zoh theih a si.\nNLD Daw Aung San Suu Kyi Australia Tlawng Ding Tumtahnak Nei


Benazir Bhutto Ih Thih Ni - Chinland Today Media\nDecember 27, 2008 6:07 pm·0 comments\nIndia lawng Bangladesh ah lut\nBay of Bengal tipi thuanthumih Gas leh Oil hawlih hnattuan India lawngcu Bangladesh in an ram Tipi sungih lutah a puh. Bangladesh cun himi India lawng dawisuak dingin an ralkap lawng pahnih a thlah thu asim. Himi ruangah Bangladesh in a lung awilo thu mizanah India hnen ah a thlen ih. India cozah khalin hithu hi felfai tei rakzoh a tumthu asim. himi hlan khalah Bangladesh Foreign Minister Secy, Mohammad Touhid Hossain cun hi thilthleng hi India cozah theihter nak a pekzo thuleh Bangladesh in lawngralkap leh ralthuam keng raldo nak lawng Khalidbin Walid leh a dangpawl khal himi hmunih an kuatzo thu a simzo. Himi laiah India lawng ralkap thu puangtu cun. India lawng pawlhi Gas leh Oil hawldingah Mongla lawngcawlh nak ihsin nautical mile 140 ih hla ah hnattuan dingin fial ansi tiah asim.\nIsrael in Gaza a phih nak a ong sal\nIsrael cozah cun can ziangmawzat sung Gaza lamzin a phihsak micu a awn saksal.Hi Gaza lamzin a awn sal naksan hi leitlun ramdangdang in a nawr nak ruangah Gaza ih Palestinian mipi rethei tukleh zawnzai tukpawl hnenih bawmnak pekthei nakdingah Israel Defence Minister Ehud Barak in thutluk nak a tuah asi. Gaza lamzin hi awn asi veten ti le rawl, sii, leh thildang ttulmi cu Truck 80 lenglo in Israel insin Gaza an panlut cih. Israel cun Rocket hmangih Israel kapnawnlo dingin Hamas pawlcu an ngen sal rero ih. Himi cingin Hamas pawlcun mizansun khal ah Motar hmangin Israel cu an kapsal thotho ih. An Mortar kahsuak miin Gaza ih in pakhat a kahngah ih a sungih um unau nunau kum 5 mileh kum 12 micu an thicih. Tui nihnih thum sungte ah Hamas pawlin Israel hi Rocket 50 lenglo leh Mortar ziangmaw zat in an kapzoih mizansun lawng hmanah Mortar 13 rori in Israel hi an kap asi. Israel Prime Minister Ehud Olmert cun hiti vekih Hamas pawlin thil an ti rero asi ahcun Israel ih sanlet nakhi nasa zet in an tuar lehding ati. Israel Foreign Minister Tzipi Livni khalin Hamas pawlih thilti dancu ngaidam men har a tithu asim..\nPakistan Prime Minister hlun misual pawlin an thahmi Benazir Bhutto ih thihni a vawikhat nak cu mizansun ah minung thawng tamzetin Pakistan ram thlanglam Garhi khuda Bakhsh ah a mai hmin in thlacam khawm nak an neiih. Cozahlam mi upa tampi in thucah nak an sim. theihzo vekin Benazir Bhutto hi nikum tutik cu ah khan hril awknak dingih compaign a neih laiah thihcilh Bomb hmangih thah asiih . tuisun nitiang a thattu leh a thatter tu khal theihsuak an si hrihlo. Pakistan cozah ih dilnak vekin UN Secretary Ban Ki–Moon cun Benazir Bhutto thattu leh a thihdan famkim zingzawitu ding Independent Inquiry khal din cing asi ding tiah asim..\nIran ram ah Kedam in Bush ih zuk an deng\nUS President Bush kedam ih dengtu Iraq Journalist Zaidi, an ttanpi zia langter nakah mizansun ah Iran ram Tehran khawpi ah mitam zetin an kedam bunlaimi hlitin Bush ih zuk an deng ciamco ve. Bush ih zuk an denhlan ah an kedam cu vanlam ah an khirhta ih cumi hnuah Bush ih zukhi an dengleh. Bush ih zuk an dennak hmunhi Tehran University ah asiih tlawngkai ni nga Mosolman pawlih thlacam khawmnak ih mipi pungkhawm pawl ansi. Himi laiah Bush dengtu Iraq Journalist Muntadar al- zaidi cu Iraq court in tuithla ni 31 ah a thuhla a relsak ding..\nIndia in Pakistan Ngen\nIndia External Affairs Minister Paranab Mukherjee cun Pakistan cu a ram sung ih misualpawl humhim vivo duh ruangah India thawi do awdingih thuthang thehdarh ciamco tuah a puh. Minister Mukherjee cun pakistan cu a ramsungih Misualpawl a cawmmi ramdangin hremdingih an nawrnak ruangah hrawhhrawl suahih India thawi do aw dingvekin thutuah tu ah a puhbet ih a ramsungih misualpawl hrem dingah Pakistan cu a ngenbetsal. Minister Mukherjee cun Mumbei khawpi siimtu pawlcu Pakistan leilung ih sin puaksuak mi asi tihi India cozah in a theifiangzo ruangah Pakistan cu thupan phenah relh rero tumlo in misual pawlcu kaiih ramdan vekih hremdingah a ngenbet.\nMinister Mukherjee hin US Secretary of State Condollezza Rice, China Foreign Minister Yang Jei Chi leh Iran Foreign Minister Monounchehr Mottaki pawlcu Telephone in a bia ih Pakistan thilti dan a demthu asin. Cui thlunah India ramih ra tlawng Saudi Foreign Minister Saud al- Faisal hnen khalah thil um dan a sim ih Saud al- Faisal cun misual cu misual ansi ruangah zokhalin kando a ttulih ziangram khalin a hrem ding asi ati.\nHimi laiah Pakistan cun India thawi do aw ding vekih thuthang vakvai cu tireh a duhthu asim veih. Pakistan Foreign minister Secy, Salman Bashir cun Islambad ih Indian High Commissioner, Satyabrata Pal, thawi an kawm awk hnu ah do awk nak dingthu thang tireh a duhthu khal asimbet. Bashir hin India palai a kawm hlan ah UN Security Council ih Parmanent Member pa nga pawlkhal a dangdang ten a kawm hmaisa ih Japan, Germany, America, UK, Russia pawl a kawm. Bashir cun Mumbai siimtu misualpawl do dingah leh hawlsuak dingah India thawi ttantlang a duhthu khal a simbetih. India cozah duhdan kan ngaicang asi ati. Pakistan in ramti tluanih ralkap a ret ruangah India thawn do awk ding tinak a si cuanglo ati. Pakistan Prime Minister Yousuf Raza Gilani khalin Pakistan cu India hnenah a cang hmaisa loding ati ih ralkap pawlih hna cu ralring tei um ringring asiih cui ralkap pawlin ralrin nak an neih ruangah India thawi do awk ding tinak a umlo atibet..


PM Singh In LK Advani Hman Tlak Lo A Ti - Chinland Today Media\nApril 14, 2009 2:14 am·0 comments\nInida ram Prime Minister Manmohan Singh cun Opposition BJP Party hruai tu L K Advani cu tongkam lawngih thu relih a taktak ih zianghman tuahsuak theilo mihman tlaklo leh zumtlaklo minung asi ati. Media pawlin an kawmnak ah PM Singh cun India khual tlawng phur Vanzam Afghanistan Kandahar ih Misual pawlin an kaih ih an hren beh laiah khan, Misual pawlin an ngen nak vekin India thawng Inn ih thawng thlakmi Tapung misual cu suah ih, khami laiih Cabinet Minister Jaswant Singh cu Tapung misual Thawng Inn ihsi suah ih Afghanistan thleng thlah dingih fialtu kha L K Advani hi a si ati.\nPM Singh cun mipi in Ayadhaya ih Mosolman biak Inn, Babri Masjid an tisiatsak lai khalah ziang hman tonglo in a sir ih rakzoh men tu ah L K Advani cu a puhbet. Cui tlunah Pakistan ah India mipi duhlo zawng thu a hung simih India ram a ra tlunsal ah cun a tongmi pawlcu a phasalih thu phan a persal asi ati PM Singh cun hivek maimai ih umve a tumlo thu khal asim.\nHimi laiah L K Advani cun PM Singh cu theinak leh hmuh tawnmi ziang hman neilo ah a puhve ih India ram cu zan thim lamzin ah in feh pi rero a tive ih L K Advani cun PM thusim micun a thin lung a tina zet nan sanlet a tumlo thu a simih hril awk zik zawngih bulpak relsiat awk hi a tikcu a silo ati. L K Advani cun congress Party hotu Sonia Gandhi cu BJP Party relsia ah a puhve ih BJP Party hnenah ngaidam a dil a ttul asi ati.\nSonia Gandhi in Jharkhand ih mipi vangtlang hmaiih thu a simnakah Tapung misual pawl hnakin ramsung mi hrek khat pawl ih ruangah rampi humhim nakhi a der thawng thei sawn asi timi thu sim ah L K Advani cun a puh ih BJP hmin sal lang lo hman sehla BJP a ti duhnak san asi ati. L K Advani cun Sonia Gandhi cu tuihlan tikcu liamcia ih thil zianghman thei fianglo ih thu relah puhin a thu sim micu thuphan tluantling sautak a si ih cu ruangah ngaidam a dil atul ih ngaidam a dil duhlo asi ah cun Al-Qaida pawlih thuhla rel nakah a tel ve a tul ding ati. Tapung misual pawlin Mumbai khawpi an sim ruangih misual pawl hremnak dingthu BJP ih ngennak vekin Cozah in a tawlrel laiih hivek thu thalo rakrel pawi ati thu asim.\nMaoist Tapung Leh India Ralkap- Kap Aw\nMizan nazi 9:30 ah khan India ram Orissa ih Maoist Tapung minung 200 lenglo cun Karaput Dist, ih Bauxite laihsuak nakhmun NALCO khurcu an kap ciamco ih himi hmunih hnattuan minung 100 lenglo cu thihlo umlo in an him. DGP M M Praharaj in a simnakah Maoist Tapung pawlin Asia ram khawmualih Bauxite laihsuak nak hmun tumbik cu an kapih himi kiltu Duty CISF pawlih an rakkap ve ih CISF ralkap minung 7 an thiih tapung minung 4 an thi ih cumi hnu ah Tapung pawlin Karaput Dist, ih Cozah ralthuam retnak hmun Armoury cu an kap betih an lasal ih himi ralthuam ret nakhmun ihsin ralthuam tha zetzet ziang mawzat an lasuak tiah a sim.\nTapung pawlleh India ralkap pawlhi tuizing tiangah hmun hrekkhat ah cun an kap awm rero lai ih NALCO Chairman CR Pradhan in a simnakah a hnuaiih hna ttuan tupawl cu Maoist tapung pawlin Zanvar an kulbet ih tuzing khaw vang zawngah Special Operation Group pawlin an runsuaksal tiah a sim. Himi ih tlunah NAXAL Tapung pawlih kammi Bomb phelh tumtu Ralkap palik 1 leh ralkap 2 an thibet.


Mihuatsuak pawl in "HOLLYWOOD" cu "HOLLYBOOB" tiah an rak thleng sak | Falam Online Media\nMihuatsuak pawl in “HOLLYWOOD” cu “HOLLYBOOB” tiah an rak thleng sak\nLos Angeles ramri ih um Hollywood ih Tlangpar cangan cu mihuatsuak pawl in “HOLLYBOOB” tiah an thleng sak.\n‘HOLLYWOOD’ ti`h ngan mi cu ‘Y’ zawn ah ‘B’ an ben ih ‘HOLLYBOOB’ tiah a cang. February 1 ih thilthleng a si ih thuthang a suak pek ahcun Hnawi cancer awareness hrangah cangvaihnak an nei mi a si tiah LA palik le LA Times in an tarlang.\nNan, The Daily Mail in thuhla umdan zingzoinak a nei ciang cu palik lam ih thusuahmi thawn a dangaw bepbep.\n“Instagram ah Hnawi lang zuk thlah ruangih account phit tuar model/influencer Julia Rose in duhphorhnak tuahin a cangvai mi a si” tiah The Daily Mail in a tarlang.\nModel Julia Rose cu santhar model tamsawn vekin Lar nak ding a si cun taklawng ih um khal poi ti lemlo pawl a si. Tuhlan khalah Baseball lehpannak an tuahnak hmun ih a Hnawi mi a hmuh ruangah Major League Baseball stadiums hmuahhmuah ah lut thei nawnlo dingin hremnak an rak pek dah zo a si.\nTuṭum cangvainak a nei mi thuthawn pehpar in “Keimahvek midang tampi an um nan ka account hi an thleidang ce. Ziangruangah keimah bul in phit sak tihi ka thei duh. Playboy magazine instagram thawn kan tlukaw sawhsawh. Zuk an tar ṭheu mi ai in ka zuk pawl hi an sexy lo lam. Cucingin million 5 luan follower ka nei mi instagram account cu in phit sak. Curuangah ziangvekin in hrem a si khalle ka KA in hru thei cuanglo ding ti ka langter duh ruangah a si. Instagram Official pawl ka biak hai nan in sawn duh lo.” tiah Model Julia Rose in Daily Mail hnen ah a sim.\nSix arrested after changing Hollywood sign to "HOLLYBOOB"\nAll six will be cited with misdemeanor trespassing and released, police said. “There’s no vandalism, because the sign wasn’t damaged."https://t.co/ARx15NidIx pic.twitter.com/IeWpWpci4g\nHivekih cangvaihnak neiṭheutu tamsawn cu Lar duhsin le thehlarawk an duh ruangah a siih Julia Rose khal a kawr ih ngan mi “SHAGMAG” website a thehlar phah duh ruangah tuvekin a cangvaimi a si.\nAmah telin “HOLLYWOOD” cangan thlengtu miparuk cu LA palik in an kai lawk ih nunsimnak an nei hnu ah an thlahsal tiah theih a si.\n“HOLLYWOOD” timi cangan cu kum 2017, kum thar sun khalah mihuatsuak pakhat in “HOLLYWEED” ti`n a rak thleng dah a si.\nLos Angeles police arrest 'Hollyweed' prankster who doctored Hollywood sign https://t.co/wr4MTS6f0P pic.twitter.com/UcfdSXZTpI\n— JhonBreakingNews (@JhonNewsReports) September 30, 2017\n← Ralkap kut hnuai ah Falam Volunteers a cangvai thei tum nawn lo\nRalkap kharhkhummi Chinram Minister innsang ṭhenkhat Ei-bar ding tlasam →\nIndia – Thla 6 sungah Christian si ruangih Thattuar Mipum 6 an um zo\nElon Musk – “Johnny Depp, In ngam le Thirkulh sungah kan Sualaw ding”